title: 1995 m. lapkričio 29 d. Tarybos direktyva 95/61/EB, iš dalies keičianti Direktyvos 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo II priedą

text:
Svarbus teisinis pranešimas

|

31995L0061

Oficialusis leidinys L 292 , 07/12/1995 p. 0027 - 0030

		Tarybos direktyva 95/61/EB1995 m. lapkričio 29 d.iš dalies keičianti Direktyvos 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo II priedąEUROPOS BENDRIJŲ TARYBA,atsižvelgdama į Europos bendrijos steigimo sutartį,atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [1], ypač į jos 1 straipsnio 1 dalį,atsižvelgdama į Komisijos pasiūlymą,kadangi Direktyva 90/642/EEB pirmą kartą iš dalies buvo pakeista Direktyva 93/58/EEB [2], kurioje be kitų nuostatų numatoma sudaryti pirmąjį tam tikrų pesticidų likučių didžiausių koncentracijų sąrašą;kadangi tuo metu turimų duomenų nepakako tam tikrų pesticidų likučių ir produktų derinių galutinėms didžiausioms pesticidų likučių koncentracijoms nustatyti; kadangi tokiais atvejais būtiniems duomenims gauti buvo nustatytas ketverių metų laikotarpis, kuriam pasibaigus ir vis dar neturint pakankamai duomenų, paprastai nustatomos koncentracijos, lygios atitinkamoms analizinio nustatymo riboms;kadangi, priimant Direktyvą 93/58/EEB, Komisija ir Taryba susitarė, kad valstybės narės per vienerius metus turėtų gauti visų suinteresuotų šalių įsipareigojimus, kad reikiami duomenys bus gauti; kadangi kai kuriais atvejais įpareigojimai nebuvo duoti, todėl jau dabar įmanoma patvirtinti atitinkamas nuostatas,PRIĖMĖ ŠIĄ DIREKTYVĄ:1 straipsnisDirektyvos 90/642/EEB II priedas iš dalies keičiamas, kaip nurodyta šios direktyvos priede.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1996 m. spalio 31 d., įgyvendina šią direktyvą.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 1995 m. lapkričio 29 d.Tarybos varduPirmininkasL. Atienza Serna[1] OL L 350, 1990 12 14, p. 71. Direktyva su paskutiniais pakeitimais, padarytais Direktyva 95/38/EB[2] OL L 211, 1993 8 23, p. 6.--------------------------------------------------PRIEDAS1. ChlortalonilasAntroje skiltyje, kurio antraštė "Chlortalonilas", grupės:"2 V) LAPINĖS DARŽOVĖS IR ŠVIEŽI PRIESKONINIAI AUGALAI" " Salotos ir panašios daržovės".įrašai "b" ir "0,01*" priešais atskirų produktų pavyzdžius pakeičiami įrašu "0,01*", daromu priešais „ Salotos ir panašios darovės“.2. ChlorpirifosasTrečioje skiltyje, kurio antraštė "Chlorpirifosas", priešais šių grupių produktų įrašus:- "1 VI) KITI VAISIAI", "Alyvuogės",- "2 III) VAISINĖS DARŽOVĖS", "Cukriniai kukurūzai"raidė "c" pakeičiama skaičiumi "0,05*".Toje pačioje skiltyje, grupės:"2 I) ŠAKNIAVAISIAI IR GUMBAVAISIAI"raidė "c" priešais produktus "Burokėliai", "Pastarnokai", "Griežčiai" ir "Ropės" išbraukiama.Toje pačioje skiltyje priešais šio produkto įrašą:"7. Apyniai (džiovinti), įskaitant apynių granules ir nekoncentruotus miltelius"raidė "d" pakeičiama skaičiumi "0,1*".3. CipermetrinasPenktoje skiltyje, kurios antraštė "Cipermetrinas, įskaitant kitus jo izomerų mišinius (izomerų suminis kiekis)", grupės:- "1 V) UOGOS IR SMULKŪS VAISIAI", "Kitos uogos ir smulkūs vaisiai (išskyrus laukinius)",- "2 I) ŠAKNIAVAISIAI IR GUMBAVAISIAI"įrašai "c" ir "0,5*" priešais atskirų produktų pavyzdžius pakeičiami įrašu "0,05*", daromu priešais pirmiau minėtas grupes.Toje pačioje skiltyje, produkto įrašo:"2 VII) STIEBINĖS DARŽOVĖS", "Pankoliai"raidė "c" išbraukiama.4. DeltametrinasŠeštoje skiltyje, kurios antraštė "Deltametrinas", priešais toliau nurodytos grupės produkto įrašą:"1 VI) KITI VAISIAI", "Kiviai"raidė "c" išbraukiama.5. ImazalilasDevintoje skiltyje, kurios antraštė "Imazalilas", grupės:"2 III) VAISINĖS DARŽOVĖS", "Bulvinių šeimos"įrašai "a" ir "0,02*" priešais atskirų produktų pavyzdžius pakeičiami įrašu "0,02*", daromu priešais "Bulvinių šeimos".6. IprodionasDešimtoje skiltyje, kurios antraštė "Iprodionas", priešais toliau nurodytų grupių produktų įrašus:- "2 I) ŠAKNIAVAISIAI IR GUMBAVAISIAI", "Salierai",- "2 VII) STIEBINĖS DARŽOVĖS", "Salierai"raidė "a" išbraukiama.7. PermetrinasVienuoliktoje skiltyje, kurio antraštė "Permetrinas (suminis izomerų kiekis)" priešais toliau nurodytos grupės produkto įrašą:"1 V) UOGOS IR SMULKŪS VAISIAI", "Uogos, augančios ant stiebų (išskyrus laukines)"raidė "c" pakeičiama skaičiumi "0,05*".Toje pačioje skiltyje priešais toliau nurodytų grupių produktų įrašus:- "1 VI) KITI VAISIAI", "Alyvuogės",- "2 I) ŠAKNIAVAISIAI IR GUMBAVAISIAI", "Griežčiai",- "2 IV) BASTUČIŲ GENTIES DARŽOVĖS", "Žiedinės", "Brokoliai",- "2 VII) STIEBINĖS DARŽOVĖS", "Pankoliai",- "4. Aliejinių augalų sėklos", "Saulėgrąžos"raidė "c" išbraukiama.Toje pačioje skiltyje, grupės:"1 V) UOGOS IR SMULKŪS VAISIAI", "Kitos uogos ir smulkūs vaisiais (išskyrus laukinius)"įrašai "c" ir "0,05*" priešais atskirų produktų pavyzdžius pakeičiami įrašu "0,05*", daromu priešais pirmiau minėtą grupę.Toje pačioje skiltyje, produkto įrašo:„ 7. Apyniai (džiovinti), įskaitant apynių granules ir nekoncentruotus miltelius“raidė "d" pakeičiama skaičiumi "0,1*".8. Benomilas, karbendazimas, metiltiofanatasDvyliktoje skiltyje, kurios antraštė "Benomilas, Karbendazimas, Metiltiofanatas (suminis kiekis, išreikštas karbendazimu)" priešais toliau nurodytų grupių produktų įrašus:- "2 V) LAPINĖS DARŽOVĖS IR ŠVIEŽI PRIESKONINIAI AUGALAI", "Rėžiukai" ir "Salotinės trūkažolės",- "7. Apyniai (džiovinti), įskaitant apynių granules ir nekoncentruotus miltelius"raidė "d" pakeičiama skaičiumi "0,1*".Toje pačioje skiltyje priešais toliau nurodytos grupės produkto įrašą:"1 VI) KITI VAISIAI", "Alyvuogės"raidė "d" išbraukiama.9. Manebas, mankozebas, metiramas, propinebas, zinebasTryliktoje skiltyje, kurios antraštė "Manebas, Mankozebas, Metiramas, Propinebas, Zinebas (suminis kiekis, išreikštas CS2)", grupės:"1 V) UOGOS IR SMULKŪS VAISIAI", "Uogos, augančios ant stiebų (išskyrus laukines)"raidė "c" pakeičiama raide "c" priešais produktą "Avietės" ir skaičiumi "0,05*" priešais "Kita".Toje pačioje skiltyje priešais toliau nurodytos grupės produktų įrašus:- "2 I) ŠAKNIAVAISIAI IR GUMBAVAISIAI", "Burokėliai",- "2 VII) STIEBINĖS DARŽOVĖS", "Artišokai"raidė "c" išbraukiama.Toje pačioje skiltyje priešais toliau nurodytos grupės produkto įrašą:"2 V) LAPINĖS DARŽOVĖS IR ŠVIEŽI PRIESKONINIAI AUGALAI", "Rėžiukai"raidė "c" pakeičiama skaičiumi "0,05*".10. MetamidofosasKeturioliktoje skiltyje, kurios antraštė "Metamidofosas", priešais toliau nurodytų grupių produktų įrašus:- "1 V) UOGOS IR SMULKŪS VAISIAI", „ Valgomosios vynuogės ir vynuogės vynui gaminti“ ir "Braškės (išskyrus miško žemuoges)",- "2 IV) BASTUČIŲ GENTIES DARŽOVĖS", "Lapiniai kopūstai"raidė "b" pakeičiama skaičiumi "0,01*".11. ProcimidonasPenkioliktoje skiltyje, kurios antraštė "procimidonas", priešais toliau nurodytos grupės produktų įrašus:"1 III) SĖKLAVAISIAI", "Obuoliai"raidė "a" pakeičiama skaičiumi "0,02*".Toje pačioje skiltyje priešais toliau nurodytos grupės produkto įrašą:"2 II) SVOGŪNINĖS DARŽOVĖS", "Svogūnlaiškiai"raidė "a" išbraukiama.12. Arbatos (Camellia sinensislapai ir stiebai, džiovinti, fermentuoti arba ne) didžiausios likučių koncentracijosLentelėje, specialiai sudarytoje arbatai, priešais šių pesticidų likučius:"6. Brompropilatas","15. Flucitrinatas (izomerų suminis kiekis)","18. Metidationas" ir"21. Profenofosas"raidė "d" pakeičiama skaičiumi "0,1*".--------------------------------------------------


title: 1971 m. vasario 15 d. Tarybos direktyva dėl sveikatos problemų, turinčių įtakos prekybai šviežia paukštiena

text:
Svarbus teisinis pranešimas

|

31971L0118

Oficialusis leidinys L 055 , 08/03/1971 p. 0023 - 0039 specialusis leidimas suomių kalba: skyrius 3 tomas 3 p. 0144  specialusis leidimas danų kalba: serija I skyrius 1971(I) p. 0097  specialusis leidimas švedų kalba: skyrius 3 tomas 3 p. 0144  specialusis leidimas anglų kalba: serija I skyrius 1971(I) p. 0106  specialusis leidimas graikų k.: skyrius 03 tomas 6 p. 0116  specialusis leidimas ispanų kalba: skyrius 03 tomas 4 p. 0131  specialusis leidimas portugalų kalba skyrius 03 tomas 4 p. 0131

		Tarybos direktyva1971 m. vasario 15 d.dėl sveikatos problemų, turinčių įtakos prekybai šviežia paukštiena(71/118/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę,kadangi 1967 m. birželio 13 d. Tarybos reglamentu Nr. 123/67/EEB [2] dėl bendro paukštienos rinkos organizavimo įkurta bendroji šio sektoriaus rinka;kadangi tol, kol prekybai trukdo skirtingi valstybių narių sveikatos reikalavimai paukštienai, to reglamento įgyvendinimas neturės laukiamo poveikio;kadangi norint pašalinti tokius skirtumus, turi būti suderintos valstybių narių sveikatos nuostatos;kadangi turėtų būti priimtos Bendrijos nuostatos, kurios po pereinamojo laikotarpio, kai jos turi būti taikomos tik Bendrijos vidaus prekybai, bus taikomos taip pat ir paukštienai, kuria prekiaujama atskirų valstybių narių teritorijose; tačiau kadangi ši direktyva neturėtų būti taikoma paukštienai, kuri, reglamentuojama tam tikrų sąlygų, gamintojo pristatoma tiesiai vartotojui;kadangi siūloma suderinti ir ypač standartizuoti higienos reikalavimus, taikomus paukštienai skerdyklose ir jos saugojimo bei gabenimo metu; kadangi kompetentingos valstybių narių institucijos turėtų ir toliau būti atsakingos tvirtinant skerdyklas, kurios atitinka šioje direktyvoje nurodytus higienos reikalavimus, ir užtikrinant, kad būtų laikomasi tokį tvirtinimą reglamentuojančių sąlygų; kadangi valstybės narės taip pat turėtų priimti nuostatas dėl šaldyklų patalpų patvirtinimo;kadangi siekiant užtikrinti patenkinamą sveikatos tikrinimą, atsižvelgiant į tam tikras sąlygas, kuriomis jis yra vykdomas, tam tikri uždaviniai turi būti patikėti kvalifikuotiems padėjėjams, dirbantiems prižiūrint oficialiai paskirtam veterinarijos gydytojui ir jo atsakomybe;kadangi minimalių standartų reikalavimai, taikomi teoriniam ir praktiniam tokių padėjėjų mokymui, ir kitos sąlygos, kurios yra būtinos jų kompetencijai, sąžiningumui ir nešališkumui užtikrinti, turėtų būti nustatyti visoms valstybėms narėms, tačiau taip, kad liktų galimybė toliau plėtoti su jų mokymu susijusių taisyklių ir programų standartizavimą;kadangi prekiaujant tarp Bendrijos valstybių narių sveikatos sertifikato, išrašyto eksportuojančios šalies oficialiai paskirto veterinarijos gydytojo, išdavimas yra laikomas geriausia garantija paskirties šalies kompetentingoms institucijoms, kad paukštienos siunta atitinka šios direktyvos nuostatas; kadangi šis sertifikatas turi būti gabenamas kartu su paukštienos siunta iki paskirties vietos;kadangi valstybės narės turi turėti teisę uždrausti įvežti iš kitos valstybės narės į savo teritoriją paukštieną, kuri paaiškėja esanti netinkama maistui arba neatitinka Bendrijos sveikatos reikalavimų;kadangi tokiais atvejais siuntėjui, jam pačiam arba jo atstovui pareikalavus, turėtų būti leidžiama susigrąžinti tokią mėsą, nebent būtų kitokių su sveikata susijusių priežasčių;kadangi priežastys dėl draudimo arba apribojimo turėtų būti praneštos siuntėjui arba jo agentui, o tam tiktais atvejais taip pat ir eksportuojančios šalies kompetentingoms institucijoms;kadangi tarp eksportuotojo ir paskirties valstybės narės kilus nesutarimams dėl draudimo arba apribojimo pagrįstumo, siuntėjui turėtų būti suteikta galimybė gauti veterinarijos eksperto, kurį jis gali pasirinkti iš Komisijos sudaryto sąrašo, nuomonę;kadangi nesutarimai tarp valstybių narių dėl to, ar skerdyklos patvirtinimas buvo pagrįstas, turėtų būti skubos tvarka sprendžiami Veterinarijos nuolatiniame komitete, Tarybos įkurtame 1968 m. spalio 15 d.;kadangi valstybių narių nuostatos, skirtos tam tikroms ypatingų problemų turinčioms sritims, negali būti suderintos, kol nebus atliktas išsamus tyrimas;kadangi gyvūnų sveikatos nuostatos, susijusios su prekyba gyvais naminiais paukščiais ir šviežia paukštiena, bus kitų Bendrijos direktyvų objektas; kadangi paaiškėjo, kad šiuo metu reikėtų žengti pirmuosius žingsnius ir pradėti derinti nacionalines šios srities nuostatas ir nustatyti tam tikras sąlygas, pagal kurias valstybės narės galėtų dėl gyvūnų sveikatos priežasčių uždrausti arba apriboti paukštienos įvežimą į jų teritoriją, ir Veterinarijos nuolatiniam komitetui nustatant visai Bendrijai skubos tvarką, pagal kurią valstybės narės priimtas priemones, glaudžiai bendradarbiaujant valstybėms narėms ir Komisijai, būtų galima tirti ir, jei reikia, iš dalies pakeisti arba atšaukti,PRIĖMĖ ŠIĄ DIREKTYVĄ:I ANTRAŠTINĖ DALIS Bendrosios nuostatos1 straipsnis1. Ši direktyva taikoma prekiaujant šių rūšių naminių paukščių šviežia mėsa: vištų, gaidžių kalakutų, perlinių vištų, ančių ir žąsų.2. Visos tokių gyvūnų dalys, tinkančios žmonių vartojimui, laikomos paukštiena.3. Visa paukštiena, neapdorota konservavimo proceso, laikoma šviežia mėsa; tačiau šioje direktyvoje atšaldyta ir sušaldyta paukštiena taip pat laikoma šviežia mėsa.2 straipsnisŠioje direktyvoje:a) skerdena – tai visas paukščio kūnas, nuleidus iš jo kraują, jį nupešus ir išskrodus; tačiau išimti kepenis, nupjauti kojas žemiau kulnies sąnario arba galvą neprivaloma;b) skerdenos dalys – tai a punkte apibrėžtos skerdenos dalys;c) skerdenos atliekos – tai šviežia mėsa, nepriklausanti skerdenai pagal a punkto apibrėžimą, net jeigu ji natūraliai sujungta su skerdena;d) vidaus organai – tai krūtinės ląstos, pilvo ir dubens ertmių vidaus organai, įskaitant trachėją, stemplę ir gūžį;e) ante mortem patikra – tai gyvų naminių paukščių patikra, atliekama pagal I priedo III dalies reikalavimus;f) post mortem patikra – tai paskerstų naminių paukščių patikra skerdykloje, atliekama iškart juos paskerdus, laikantis I priedo V dalies reikalavimų;g) oficialiai paskirtas veterinarijos gydytojas – tai valstybės narės centrinės kompetentingos institucijos paskirtas veterinarijos gydytojas;h) padėjėjas – tai apmokytas asmuo, valstybės narės centrinės kompetentingos institucijos oficialiai paskirtas padėti oficialiai paskirtam veterinarijos gydytojui;i) eksportuojanti šalis – tai valstybė narė, iš kurios šviežia paukštiena siunčiama į kitą valstybę narę;j) paskirties šalis – tai valstybė narė, į kurią šviežia paukštiena siunčiama iš kitos valstybės šalies.II ANTRAŠTINĖ DALIS Nuostatos, susijusios su prekyba tarp Bendrijos valstybių narių ir prekyba valstybėse narėse3 straipsnis1. Kiekviena valstybė narė užtikrina, kad būtų leidžiama prekiauti tik šviežia paukštiena, kuri, nepažeidžiant 11 straipsnio, atitinka šiuos reikalavimus:a) mėsa įsigyta iš skerdyklos, patvirtintos ir prižiūrimos pagal 5 straipsnio 1 dalį;b) paukščio ante mortem patikra atlikta oficialiai paskirto veterinarijos gydytojo arba padėjėjų pagal 4 straipsnį ir po tokios patikros laikomo tinkamu skersti, kad būtų prekiaujama šviežia mėsa;c) mėsa yra apdorota, esant patenkinamoms higienos sąlygoms laikantis I priedo IV dalies reikalavimų;d) po post mortem patikros, atliktos oficialiai paskirto veterinarijos gydytojo arba padėjėjų pagal 4 straipsnį, mėsa yra patvirtinta tinkama maistui pagal I priedo VI dalies reikalavimus;e) suženklinta sveikumo ženklu, atitinkančiu I priedo VII dalies reikalavimus;f) kaip nurodyta I priedo IX dalyje, mėsa po post mortem patikros buvo saugoma patenkinamomis higienos sąlygomis skerdyklose, patvirtintose ir prižiūrimose pagal 5 straipsnio 1 dalį, arba šaldyklos patalpose, patvirtintose ir prižiūrimose taip, kaip nurodyta 5 straipsnio 4 dalyje;g) mėsa yra tinkamai supakuota ir pervežta patenkinamomis higienos sąlygomis, atitinkančiomis I priedo X ir XI dalių reikalavimus.2. Draudžiama prekiauti:a) šviežia paukštiena, apdorota vandenilio peroksidu ar kitokiomis balinančiomis priemonėmis arba natūraliais ar dirbtiniais dažikliais;b) šviežia paukštiena, apdorota antibiotikais, konservantais arba mėsos minkštikliais;c) šviežia paukštiena, apdorota kvapiosiomis medžiagomis.3. Tačiau paskirties valstybei narei sutinkant, jeigu mėsa skirta naudoti ne žmonių vartojimui straipsnio 1 dalyje nurodytų sąlygų laikytis nebūtina; tokiu atveju paskirties valstybė narė imasi visų priemonių, kad mėsa būtų naudojama tik pagal paskirtį.4. Straipsnio 1 dalies sąlygos netaikomos šviežiai mėsai, kuri atskirais atvejais paukščių augintojo yra tiekiama tiesiai galutiniam vartotojui jo paties reikmėms, kai mėsa parduodama ne išvežiojant, užsakant paštu ar parduodant turgavietėje, bet kitais būdais.4 straipsnis1. Atlikti ante mortem ir post mortem patikras bei prižiūrėti, kad skerdyklose būtų laikomasi I priedo II ir IV dalyse nurodytų higienos sąlygų, oficialiai paskirtam veterinarijos gydytojui gali padėti jo prižiūrimi ir jo atsakomybe dirbantys padėjėjai.2. Padėjėjais gali dirbti tik tie asmenys, kurie atitinka II priedo reikalavimus. Taryba Komisijos siūlymu išdėsto išsamesnius mokymo reikalavimus, kurių iš padėjėjų reikalaujama pagal II priedo 1 dalies b ir d bei 4 dalies reikalavimus.3. Padėjėjai oficialiai paskirtam veterinarijos gydytojui padeda atlikti tik šiuos darbus:- prižiūrėti, kaip taikomos I priedo II ir IV skyriuose nurodytos higienos taisyklės,- tikrinti, kad atliekant ante mortem ir post mortem patikras nebūtų jokių I priedo III skyriaus 12 dalyje minimų simptomų,- tikrinti, kad per post mortem patikrą nebūtų sąlygų, nurodytų I priedo VI skyriaus 28 dalyje.5 straipsnis1. Valstybės narės, kurios teritorijoje yra skerdykla, centrinė kompetentinga institucija užtikrina, kad patvirtinimas, nurodytas 3 straipsnio 1 dalies a punkte, būtų suteiktas tik tokiu atveju, jeigu laikomasi I priedo I ir II skyrių nuostatų ir jeigu skerdykla sugeba laikytis kitų tame priede nurodytų sąlygų; ji taip pat užtikrina, kad tokių nuostatų laikymąsi tikrintų oficialiai paskirtas veterinarijos gydytojas ir kad patvirtinimas būtų atšauktas, jei vienos ar kelių nuostatų nesilaikoma.2. Visos patvirtintos skerdyklos registruojamos sąraše ir kiekvienai iš jų suteikiamas veterinarinio patvirtinimo numeris. Patvirtintų skerdyklų sąrašą ir jų veterinarinio patvirtinimo numerius kiekviena valstybė narė siunčia kitoms valstybėms narėms ir Komisijai bei praneša joms apie bet kokį patvirtinimo atšaukimo atvejį.3. Jeigu valstybė narė mano, kad kitos valstybės narės skerdykloje nesilaikoma arba jau nesilaikoma patvirtinimui būtinų sąlygų, ji apie tai informuoja tos valstybės narės centrinę kompetentingą instituciją. Ši imasi visų reikiamų priemonių ir informuoja pirmosios valstybės narės centrinę kompetentingą instituciją apie priimtus sprendimus ir tokių sprendimų priežastis.Jeigu tokia valstybė narė baiminasi, kad reikiamų priemonių nebuvo imtasi arba kad priemonių nepakanka, ji apie tai praneša Komisijai, kuri pasirūpina gauti vieno ar kelių veterinarijos ekspertų nuomonę. Remiantis tokia nuomone, valstybėms narėms gali būti leidžiama 12 straipsnyje nurodyta tvarka laikinai uždrausti šviežią mėsą iš tokios skerdyklos įvežti į savo teritoriją.Šis leidimas gali būti atšauktas 12 straipsnyje nurodyta tvarka, remiantis vieno ar kelių veterinarijos ekspertų vėliau pareikšta nuomone.Veterinarijos ekspertai turi būti valstybės narės, nedalyvaujančios ginčuose, piliečiai.Pasikonsultavusi su valstybėmis narėmis, Komisija nustato bendrąsias šios straipsnio dalies taikymo taisykles, ypač dėl veterinarijos ekspertų skyrimo, ir tvarkos, kurios turi būti laikomasi reiškiant nuomonę.4. Oficialiai paskirtas veterinarijos gydytojas prižiūri net ir tas šaldyklos patalpas, kurios yra ne skerdykloje, jeigu jose laikoma šviežia mėsa.Valstybės narės, kurios teritorijoje yra šaldyklos patalpa, centrinė kompetentinga institucija yra atsakinga už tokios šaldyklos, kurioje laikoma šviežia mėsa, patvirtinimą ir patvirtinimo atšaukimą.6 straipsnisNepažeidžiant 3 straipsnio 2 dalies ir iki Bendrijos nuostatų įsigaliojimo, ši direktyva neturi įtakos valstybių narių nuostatoms:a) dėl sąlygų tvirtinant šaldyklas, nurodytų 5 straipsnio 4 dalyje, ir tokių patvirtinimų atšaukimų;b) dėl naminių paukščių apdorojimo medžiagomis, dėl kurių šviežios paukštienos vartojimas gali būti pavojingas arba žalingas žmonių sveikatai, ir dėl naminių paukščių tokių medžiagų, kaip antibiotikai, estrogenai, tireostatai, mėsos minkštikliai, pesticidai, herbicidai, arba medžiagų, turinčių arseno ar stibio, absorbavimo;c) dėl kitų medžiagų dėjimo į šviežią paukštieną ir jos apdorojimo jonizuojančiais bei ultravioletiniais spinduliais.7 straipsnisŠi direktyva neturi poveikio pagal valstybėse narėse galiojančius teisės aktus pareikštiems ir šioje direktyvoje numatytiems skundams, kuriais užginčijami kompetentingų institucijų sprendimai.III ANTRAŠTINĖ DALIS Nuostatos, susijusios tik su Bendrijos vidaus prekyba8 straipsnisKiekviena valstybė narė užtikrina, kad į kitą valstybę narę siunčiama šviežia paukštiena, ją vežant į paskirties šalį, būtų gabenama kartu su sveikatos sertifikatu, atitinkančiu I priedo VIII skyriaus reikalavimus.9 straipsnis1. Nepažeidžiant galių, kylančių remiantis 5 straipsnio 3 dalies antrosios pastraipos antrojo sakinio teiginiu, valstybė narė gali uždrausti prekiauti savo teritorijoje šviežia paukštiena, atvežta iš kitos valstybės narės, jeigu paskirties šalyje atliekamo mėsos veterinarinio patikrinimo metu nustatoma:a) kad tokia mėsa yra netinkama žmonių maistui, arbab) kad nesilaikoma 3, 8 arba 14 straipsnių nuostatų.2. Priimant sprendimus pagal šio straipsnio 1 dalį, siuntėjo arba jo atstovo reikalavimu turi būti leidžiama grąžinti tokią šviežią mėsą atgal, jeigu tai nėra neįmanoma sveikatos sumetimais. Visais atvejais imamasi saugos priemonių, kad būtų apsisaugota nuo netinkamo mėsos panaudojimo.3. Apie šiuos sprendimus, nurodant jų priežastis, turi būti pranešta siuntėjui arba jo atstovui. Pareikalavus, tokie pagrįsti sprendimai turi būti nedelsiant išsiųsti raštu, nurodant, kokie skundai yra galimi dėl jų pagal tuo metu galiojančius teisės aktus bei formą ir terminą, iki kada skundai turi būti pateikti.4. Jeigu tokie sprendimai priimami diagnozavus užkrečiamą ar infekcinę ligą, remiantis tuo, kad sugedę produktai tapo pavojingi žmonių sveikatai arba dėl rimtų šios direktyvos nuostatų pažeidimų, apie šiuos sprendimus ir jų priežastis nedelsiant pranešama ir eksportuojančios šalies centrinei kompetentingai institucijai.10 straipsnisKiekviena valstybė narė siuntėjams, kurių atvežta paukštiena, remiantis 9 straipsnio 1 dalimi, negali būti prekiaujama jos teritorijoje, suteikia teisę gauti veterinarijos eksperto išvadą. Kiekviena valstybė narė užtikrina, kad prieš imantis kompetentingoms institucijoms kokių nors kitų priemonių, pavyzdžiui, sunaikinti mėsą, veterinarijos ekspertai turėtų galimybę nustatyti, ar laikomasi 9 straipsnio 1 dalies sąlygų.Veterinarijos ekspertas turi būti valstybės narės, išskyrus eksportuojančios šalies arba paskirties šalies, pilietis.Valstybėms narėms pasiūlius, Komisija sudaro veterinarijos ekspertų, kuriems gali būti pavesta suformuluoti tokias išvadas, komisiją. Pasikonsultavusi su tomis valstybėmis narėmis, ji nustato bendrąsias taisykles, kurios turi būti taikomos, ypač dėl tokių išvadų formulavimo tvarkos.11 straipsnis1. Nepažeidžiant šio straipsnio 2–4 dalių, kol įsigalios kokios nors Bendrijos nuostatos, ir toliau taikomos valstybių narių gyvūnų sveikatos nuostatos dėl prekybos gyvais naminiais paukščiais ir paukštiena.2. Kilus pavojui, kad gyvūnų liga gali išplisti dėl šviežios paukštienos iš kitos valstybės narės įvežimo į jos teritoriją, valstybė narė gali imtis tokių priemonių:a) kitoje valstybėje narėje kilus epizootinės ligos protrūkiui, laikinai uždrausti arba apriboti šviežios paukštienos įvežimą iš tokios valstybės narės teritorijos dalių, paveiktų tos ligos;b) jeigu epizootinė liga plačiai išplinta arba jeigu kyla kitos rimtos užkrečiamos ar infekcinės gyvūnų ligos protrūkis, laikinai uždrausti arba apriboti šviežios paukštienos įvežimą iš visos tokios valstybės teritorijos.3. Kiekviena valstybė narė privalo nedelsdama informuoti kitas valstybes nares ir Komisiją apie jos teritorijoje kilusį bet kokios šio straipsnio 2 dalyje nurodytos tokios ligos protrūkį ir apie priemones, kurių buvo imtasi jai kontroliuoti. Ji taip pat privalo nedelsdama pranešti joms ir apie tokios ligos pašalinimą.4. Apie priemones, kurių valstybės narės imasi pagal šio straipsnio 2 dalį, ir bet kokį tokių priemonių atšaukimą turi būti nedelsiant pranešta kitoms valstybėms narėms ir Komisijai, kartu nurodant ir tokių sprendimų priežastis.12 straipsnyje nustatyta tvarka gali būti priimtas sprendimas atšaukti arba pakeisti tokias priemones, ypač stengiantis jas derinti su kitų valstybių narių priimtomis priemonėmis.5. Jeigu kyla šio straipsnio 2 dalyje numatyta situacija ir išaiškėja, kad kitoms valstybėms narėms irgi būtina taikyti pagal tą dalį priimtas ir, jei reikia, pagal šio straipsnio 4 dalies nuostatas iš dalies pakeistas priemones, 12 straipsnio tvarka priimamos atitinkamos priemonės.12 straipsnis1. Prireikus taikyti šiame straipsnyje numatytą tvarką, Pirmininkas savo iniciatyva arba valstybės narės prašymu klausimus nedelsdamas siunčia Veterinarijos nuolatiniam komitetui (toliau – Komitetas), įkurtam 1968 m. spalio 15 d. Tarybos direktyva.2. Balsuojant Komiteto valstybių narių balsai skaičiuojami taip, kaip nurodyta Sutarties 148 straipsnio 2 dalyje. Pirmininkas nebalsuoja.3. Komisijos atstovas pateikia priemonių, kurios turi būti priimtos, projektą. Komitetas savo nuomonę dėl tokių priemonių pareiškia per dvi dienas. Nuomonėms patvirtinti reikia dvylikos balsų daugumos.4. Komisija priima priemones ir nedelsdama jas taiko tais atvejais, jeigu jos atitinka Komiteto nuomonę. Jeigu jos Komiteto nuomonės neatitinka arba tokia nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jei per penkiolika dienų nuo pasiūlymo įteikimo Taryba nepriima jokių priemonių, siūlomas priemones priima ir nedelsdama jas taiko Komisija, nebent Taryba paprastąja balsų dauguma yra atmetusi tokias priemones.13 straipsnis12 straipsnio nuostatos taikomos aštuoniolika mėnesių nuo dienos, kai klausimas pirmą kartą buvo perduotas Komitetui, remiantis arba 12 straipsnio 1 dalimi, arba bet kuriomis kitomis atitinkamomis taisyklėmis.14 straipsnis1. Valstybės narės draudžia taikyti šiuo metu naudojamą "Spinchiller" naminių paukščių atšaldymo procesą. Šis draudimas įsigalioja nuo 1976 m. sausio 1 d.2. Pasikonsultavusi su Veterinarijos nuolatinio komiteto valstybėmis narėmis, Komisija iki 1972 m. sausio 1 d. pateikia Tarybai išvadą apie tai, ar yra koks nors kitas vienas ar daugiau alternatyvių atšaldymo procesų.3. Šio straipsnio 1 dalyje nurodyta data keičiama į 1977 m. sausio 1 d., nebent Taryba Komisijos siūlymu iki 1972 m. sausio 1 d. nustatytų, kad yra atrastas vienas ar keli nauji pramonėje naudotini procesai.IV ANTRAŠTINĖ DALIS Baigiamosios nuostatos15 straipsnisKol įsigalios Bendrijos nuostatos dėl šviežios paukštienos iš trečiųjų šalių importo, tokiam importui valstybės narės taiko nuostatas, kurios yra bent jau lygiavertės nurodytosioms šioje direktyvoje.16 straipsnisNepažeisdamos 14 straipsnio, valstybės narės priima įstatymus ir kitus teisės aktus, kurie įsigalioję įgyvendina šią direktyvą:a) dėl Bendrijos vidaus prekybos – per dvejus metus nuo šios direktyvos paskelbimo;b) dėl atskirų valstybių narių teritorijoje gaminamos ir parduodamos šviežios paukštienos – daugiausia per penkerius metus nuo šios direktyvos paskelbimo.Apie tai jos nedelsdamos praneša Komisijai.17 straipsnisŠi direktyva skirta valstybėms narėms.Priimta Briuselyje, 1971 m. vasario 15 d.Tarybos varduPirmininkasM. Cointat[1] OL 109, 1964 7 9, p. 1721/64.[2] OL 117, 1967 6 19, p. 2301/67.--------------------------------------------------I PRIEDASI SKYRIUS HIGIENOS REIKALAVIMAI SKERDYKLOMS1. Skerdyklose privalo būti:a) patalpa arba dengta vieta, pakankamai didelė ir lengvai valoma bei dezinfekuojama, kurioje atliekama naminių paukščių ante mortem patikra;b) speciali patalpa, kurią galima lengvai valyti ir dezinfekuoti, skirta tik naminiams paukščiams, sergantiems arba įtariamiems sergant kokia nors liga;c) pakankamai didelė skerdyklos patalpa, kad apsvaiginimas ir kraujo nuleidimas vyktų atskiroje vietoje nuo pešimo ir bet kokio plikinimo. Bet koks tarpas tarp skerdyklos patalpos ir šios dalies a punkte minimos patalpos arba vietos, išskyrus siaurą plyšį, pro kurį tilptų tik skerstini naminiai paukščiai, turi turėti automatiškai užsiveriančias duris;d) darinėjimo ir ruošimo patalpa, pakankamai didelė darinėjimo darbams atlikti tokioje vietoje turi būti gana toli nuo kitų darbo vietų arba, kad būtų išvengiama užterštumo, nuo jų atskirta pertvara. Bet koks tarpas tarp darinėjimo ir ruošimo patalpos bei skerdyklos, išskyrus siaurą plyšį, pro kurį tilptų tik skerstini naminiai paukščiai, turi turėti automatiškai užsiveriančias duris;e) išsiuntimo patalpa, jei būtina;f) viena ar daugiau pakankamai didelė atšaldymo arba šaldymo patalpa;g) patalpa arba vieta plunksnoms, nebent jos būtų laikomos atliekomis;h) specialios rakinamos patalpos laikinai sulaikytai paukštienai ir nesveikai mėsai, pripažintai netinkama žmonių maistui, ir atliekoms saugoti, jeigu tokia mėsa ir atliekos iš skerdyklos nėra šalinamos kasdien;i) speciali patalpa, skirta tik techniškai apdoroti arba naikinti pagal šio skyriaus 28 dalį deklaruotą netinkama žmonių maistui paukštieną, mėsą, kurios pagal 29 dalį negalima vartoti žmonių maistui, ir skerdimo atliekas bei šalutinius produktus, skirtus pramonės tikslams, jeigu pastate atliekamas toks techninis apdorojimas arba naikinimas;j) persirengimo kambariai, praustuvai, dušai ir tualetai su prietaisais vandeniui nuleisti; įėjimas į tualetus turi būti įrengtas ne tiesiai iš darbo kambarių; iš praustuvų čiaupų turi tekėti karštas ir šaltas vanduo, čia turi būti priemonių rankoms nusivalyti ir dezinfekuoti bei vienkartinių rankšluosčių; praustuvai turi būti įrengti šalia tualetų;k) specialiai įrengta mėšlavietė, nebent mėšlas būtų tuoj pat ir higieniškai pašalinamas;l) vieta ir atitinkami įrenginiai narvams ir transporto priemonėms valyti bei dezinfekuoti;m) tinkamai įrengta rakinama tik veterinarinei tarnybai skirta patalpa;n) darbo kambariuose turi būti tinkama įranga rankoms ir įrankiams valyti bei dezinfekuoti; tokia įranga turi būti kuo arčiau darbo vietų; čiaupai įrengti taip, kad jų nereikėtų reguliuoti ranka; šiose patalpose turi būti šalto ir karšto vandens, valymo ir dezinfekavimo priemonių bei vienkartinių rankšluosčių; vandens instrumentams plauti temperatūra turi būti ne žemesnė kaip + 82 °C;o) įranga, su kuria bet kuriuo metu būtų galima efektyviai atlikti šioje direktyvoje nurodytus veterinarinius patikrinimus;p) tinkama teritoriją juosianti siena arba kitos ją apribojančios priemonės;q) nepažeidžiant šios dalies a, b, c ir d punktų, tinkama pertvara tarp švarių ir užterštų pastato dalių;r) a–j punktuose nurodytose patalpose turi būti:- vandeniui atspari, lengvai valoma ir dezinfekuojama, puvimui atspari grindų danga, įrengta taip, kad ją būtų lengva nusausinti,- glotnios užapvalintais kampais sienos, bent per du metrus nuo apačios padengtos šviesia plaunama danga arba dažais;s) tinkama ventiliacija ir, jei reikia, garų rinkiklis;t) tinkamas natūralus arba dirbtinas apšvietimas, kuris neiškreiptų spalvų patalpose, skirtose gyviems arba paskerstiems naminiams paukščiams laikyti;u) pakankamas tik geriamojo vandens tiekimas esant slėgiui; tačiau išskirtiniais atvejais garams gauti gali būti naudojamas ir negeriamas vanduo, užtikrinant, kad vamzdžiai, kuriais atiteka toks vanduo, būtų įrengti taip, kad jo nebūtų galima panaudoti kitiems tikslams; be to, gėrimui netinkantį vandenį išimties atvejais gali būti leista naudoti šaldymo įrenginiams vėsinti. Negeriamo vandens vamzdžiai turi būti nudažyti raudonai ir negali būti nutiesti per patalpas, kuriose laikoma mėsa;v) pakankamai karšto geriamo vandens, tiekiamo esant slėgiui;w) nuotekų išleidimo sistema, įrengta laikantis higienos reikalavimų;x) tinkama apsaugos nuo kenkėjų (vabzdžių, graužikų ir pan.) įranga;y) instrumentai ir darbo įrankiai, taip pat naminių paukščių laikymo įrenginiai, kurie turi sąlytį su jais, pagaminti iš nerūdijančios medžiagos ir kuriuos lengva valyti bei dezinfekuoti;z) specialūs orui ir vandeniui nepralaidūs, nerūdijantys konteineriai mėsai, kuri pagal VI skyriaus 28 dalį pripažinta netinkama žmonių maistui, pagaminti iš nerūdijančios medžiagos ir su užspaudžiamais dangčiais.II SKYRIUS SKERDYKLOS PERSONALO, PATALPŲ, ĮRANGOS IR INSTRUMENTŲ HIGIENOS REIKALAVIMAI2. Personalas, patalpos, įranga ir instrumentai turi būti visiškai švarūs:a) personalas turi vilkėti šviesios spalvos ir lengvai plaunamus švarius darbo drabužius ir galvos apdangalą. Skerdikai ir mėsą tvarkantys darbininkai darbo metu privalo plautis ir dezinfekuoti rankas keletą kartų per dieną ir po kiekvienos pertraukos imdamiesi darbo. Asmenys, lietę sergančius gyvūnus arba užkrėstą mėsą, turi po to nedelsiant švariai nusiplauti rankas iki alkūnių karštu vandeniu ir jas išdezinfekuoti. Rūkyti darbo patalpose ir sandėliuose draudžiama;b) į skerdyklas gali patekti tik skerdimui skirti naminiai paukščiai, nurodyti 1 straipsnio 1 dalyje, o ne pašaliniai šunys, katės ar gyvūnai, išskyrus skerdyklos darbinius gyvūnus. Šis draudimas netaikomas 1 straipsnio 1 dalyje neminėtiems triušiams arba paukščiams, kurie skirti tuoj pat paskersti, jeigu jie tuo metu nėra laikomi, skerdžiami, ruošiami arba sandėliuojami tose pačiose patalpose kartu su naminiais paukščiais.Graužikai, vabzdžiai ir kiti kenkėjai turi būti sistemingai naikinami;c) I skyriaus 1 dalies a, b, c, d ir e punktuose nurodytos patalpos turi būti valomos ir dezinfekuojamos tada, kai reikia, ir kiekvienos darbo dienos pabaigoje;d) narvai vežti naminiams paukščiams turi būti pagaminti iš nerūdijančių medžiagų, lengvai valomi bei dezinfekuojami ir su neperšlampamomis grindimis. Jie turi būti valomi ir dezinfekuojami kiekvieną kartą iš jų iškrovus paukščius;e) skerdimui, mėsai tvarkyti ir saugoti naudojama įranga bei instrumentai turi būti švarūs ir tvarkingi. Jie turi būti valomi ir dezinfekuojami keletą kartų per darbo dieną, darbo dienos pabaigoje ir prieš pradedant juos naudoti, jei jie buvo užteršti, ypač ligas sukeliančiais mikrobais;f) konteineriai su nesveika, žmonių maistui netinkama mėsa ir skerdenos atliekomis iškraunami juos panaudojus ir valomi bei dezinfekuojami kiekvieną kartą juos iškrovus.3. Patalpos, įrankiai, darbo įranga ir įrenginiai, naudojami skerdimui, mėsos tvarkymui ir saugojimui, turi būti naudojami tik šiems tikslams.4. Paukštienos ir paukštienos konteinerių negalima dėti tiesiai ant grindų.5. Plunksnos išnešamos iškart po to, kai paukštis nupešamas.6. Valikliai, dezinfekuojančios medžiagos ir pesticidai neturi pakenkti mėsai, skirtai vartoti.7. Skersti arba tvarkyti mėsą draudžiama asmenims, kurie gali mėsą užkrėsti, ypač tiems:a) kurie serga arba yra įtariami sergant vidurių šiltine, A ir B tipo paratifu, infekciniu enteritu (salmonelioze), dizenterija, infekciniu hepatitu, skarlatina arba yra šių ligų nešiotojai;b) kurie serga arba yra įtariami sergant užkrečiamąja tuberkulioze;c) kurie serga arba yra įtariami sergant užkrečiamąja odos liga;d) kurių kita tuo pačiu metu atliekama veikla gali sukelti pavojų šviežią mėsą užkrėsti mikrobais;e) kurių rankos yra sutvarstytos, tačiau ant sužeisto piršto, jei žaizda neužkrečiama, gali būti užklijuotas vandeniui nelaidus pleistras.8. Su šviežia mėsa dirbantys žmonės privalo turėti medicinos pažymą. Joje turi būti parašyta, kad nėra jokių kliūčių jiems dirbti tokį darbą; kiekvienais metais ir oficialiai paskirtam veterinarijos gydytojui pareikalavus pažyma atnaujinama; oficialiai paskirtam veterinarijos gydytojui pažyma turi būti visuomet prieinama.III SKYRIUS ANTE MORTEM PATIKRA9. Paukščiams, kurie skirti skersti, per 24 valandas nuo jų atvežimo į skerdyklą turi būti atlikta ante mortem patikra. Patikra turi būti pakartota prieš pat skerdimą, jeigu nuo ante mortem patikros yra praėję daugiau kaip 24 valandos.10. Ante mortem patikra gali apsiriboti pervežimo metu gautų sužeidimų paieška, jeigu per paskutines 24 valandas naminiai paukščiai buvo patikrinti jų kilmės ūkyje ir buvo nustatyta, kad jie yra sveiki. Be to, turi būti įrodyta į skerdyklą atvežtų naminių paukščių tapatybė.Jei kilmės ūkyje ir skerdykloje ante mortem patikros neatlieka tas pats oficialiai paskirtas veterinarijos gydytojas, gyvūnus turi lydėti sveikatos sertifikatas, nurodantis III priede reikalaujamą informaciją.11. Ante mortem patikra turi būti atliekama esant tinkamam apšvietimui.12. Patikros metu turi būti nustatyta:a) ar naminiai paukščiai neserga kuria nors liga, kuria gali užsikrėsti žmonės arba gyvūnai, ir ar nėra kokių nors tos ligos požymių, ir ar paukščio bendra būklė nerodo, kad jis gali ta liga susirgti;b) ar nematyti kurios nors ligos požymių ar sutrikimų, turinčių poveikį bendrai paukščių būklei ir galinčių padaryti mėsą netinkama žmonių maistui.13. Naminiai paukščiai, sergantys vištų (paukščių) maru, Niukaslio liga, pasiutlige, salmonelioze, cholera arba ornitoze, paskelbiami netinkamais žmonių maistui.14. Paukščiai negali būti skerdžiami kaip šviežia mėsa, skirta žmonių maistui, jeigu, remiantis:- tuo, kad skerdyklose yra nesveikų naminių paukščių,- sveikatos informacija apie jų kilmęyra nustatoma, kad jie buvo laikomi kartu su naminiais paukščiais, sergančiais vištų (paukščių) maru, Niukaslio liga, pasiutlige, salmonelioze, cholera arba ornitoze tokiomis aplinkybėmis, kad galėjo būti užkrėsti.15. Šio skyriaus 12, 13 arba 14 dalyse minimi naminiai paukščiai turi būti skerdžiami atskirai, paskerdus visus kitus naminius paukščius.IV SKYRIUS SKERDIMO HIGIENOS REIKALAVIMAI16. Naminiai paukščiai, įvežti į skerdyklos patalpas, turi būti skerdžiami nedelsiant po jų apsvaiginimo.17. Kraujas visiškai nuleidžiamas, saugant, kad neužsiterštų esanti už skerdimo vietos aplinka.18. Paskersti paukščiai tuoj pat ir visiškai nupešami.19. Darinėjama turi būti nedelsiant. Skerdena turi būti perpjauta taip, kad būtų galima apžiūrėti ertmes ir visus vidaus organus. Todėl kepenys, blužnis ir virškinamasis traktas turi būti išimti iš skerdenos jos neužteršiant ir neliečiant natūralių šių vidaus organų raiščių iki tikrinimo.20. Po patikrinimo vidaus organai, kurie buvo išimti, turi būti nedelsiant išimami iš skerdenos, o žmonių maistui netinkamos dalys iškart pašalinamos.Skerdenos ertmėje likę vidaus organai arba jų dalys, išskyrus inkstus, turi būti visiškai išimami, jei įmanoma, laikantis patenkinamų higienos sąlygų.21. Draudžiama paukštieną išpūsti, valyti su pašluoste arba prikimšti skerdeną bet ko kito, išskyrus skerdykloje paskerstų naminių paukščių valgomas skerdenos atliekas.Naminių paukščių dalys ir skerdenos atliekos turi būti supakuotos taip, kaip nurodyta šio priedo 35 dalyje.22. Kol nebaigiama tikrinti, skerdenos negalima kapoti, išvežti arba apdoroti. Oficialiai paskirtas veterinarijos gydytojas gali nurodyti bet kokį kitą patikrai reikalingą tvarkymo būdą.23. Sulaikyta mėsa, kuri paskelbiama netinkama žmonių maistui pagal šio priedo 28 dalį arba kurios neleidžiama vartoti žmonių maistui pagal 29 dalį, taip pat plunksnos ir atliekos turi būti kuo greičiau išnešamos į patalpas, vietas arba konteinerius, nurodytus šio priedo 1 dalies g, h ir i punktuose, ir tvarkomi taip, kad užterštumas būtų kuo mažesnis.24. Šviežia paukštiena, ją patikrinus ir išdarinėjus, turi būti iškart nuvalyta ir atšaldyta pagal higienos reikalavimus.V SKYRIUS POST MORTEM PATIKRA25. Visos tik paskersto gyvūno dalys turi būti nedelsiant ištirtos.26. Post mortem patikra turi būti atliekama esant tinkamam apšvietimui.27. Post mortem patikrą sudaro:a) išorinis paskersto gyvūno apžiūrėjimas;b) jei reikia, paskersto gyvūno palpacija ir įpjovų darymas;c) konsistencijos, spalvos, kvapo ir, jei reikia, skonio pakitimų tikrinimas;d) jei reikia, laboratoriniai tyrimai.VI SKYRIUS OFICIALIAI PASKIRTO VETERINARIJOS GYDYTOJO SPRENDIMAS, ATLIEKANT POST MORTEM PATIKRĄ28. 1. Paukštiena skelbiama visiškai netinkama žmonių maistui, jei ekspertizės metu nustatoma:- kad paukštis nugaišo, o ne buvo paskerstas,- bendras užterštumas,- dideli pažeidimai ir echimozė,- nenormalus kvapas, spalva, skonis,- puvimas,- nenormali mėsos konsistencija,- kacheksija,- edema,- ascitas,- gelta,- užkrečiamoji liga,- aspergiliozė,- toksoplazmozė,- gausi parazitų invazija poodyje ir raumenyse,- piktybiniai arba daugybiniai navikai,- leukozė,- apnuodijimas.2. Paskersto gyvūno dalys su tam tikrų vietų trauminiais pakitimais, nekenkiančiais likusios mėsos sveikatai, skelbiamos netinkamomis žmonių maistui.29. Žmonių maistui netinka šie vidaus organai: trachėja, pagal 20 dalį nuo skerdenos atskirti plaučiai, stemplė, gūžys, žarnos ir tulžies pūslė.VII SKYRIUS ŽENKLINIMAS SVEIKUMO ŽENKLU30. Ženklinimas sveikumo ženklu turi vykti oficialiai paskirto veterinarijos gydytojo atsakomybe, kuris šiam reikalui turi savo žinioje ir tvarko:a) instrumentus, skirtus atlikti mėsos sveikumo žymėjimą, kurie įteikiami padėjėjams tik faktiniu ženklinimo metu ir tokiam laikui, kiek reikia šiam darbui atlikti;b) etiketes ir įpakavimo medžiagas, ant kurių jau yra 31 dalyje nurodytas antspaudas arba ženklas bei 31 dalyje nurodyti spaudai. Šių etikečių, fasuočių ir spaudų reikiamas skaičius įteikiamas padėjėjams tada, kai jie turi būti naudojami.31. Ženklinimą sveikumo ženklu sudaro:a) ženklinant nesupakuotą skerdeną – spaudai ant kiekvieno skerdenos gabalo.Spaudai turi būti tokie, kad jų nebūtų galima dar kartą panaudoti; jie turi būti pagaminti iš atsparios medžiagos, atitinkančios visus higienos reikalavimus ir pakankamai dideli, kad ant jų tilptų aiškiai įskaitomomis raidėmis užrašyta ši privaloma informacija:- viršutinėje dalyje: eksportuojančios šalies pirmosios dvi didžiosios raidės,- centre: skerdyklos veterinarinio patvirtinimo numeris,- apatinėje dalyje: vienas iš šių sutrumpinimų: CEE, EEG arba EWG.Raidės ir skaičiai turi būti 0,2 cm dydžio;b) ženklinant supakuotą skerdeną ir skerdenos dalis: ženklas ant įpakavimo medžiagos, kuri turi būti taip suvyniota, kad atidarius jos nebūtų galima dar kartą panaudoti.Įpakavimo medžiaga turi būti iš pakankamai stiprios medžiagos, atitinkančios visus higienos reikalavimus; ženkle turi būti ta pati, kaip ir spaudui, privaloma informacija, įrašyta to paties dydžio rašmenimis;c) ženklinant iš skerdienos išimtas skerdenos atliekas: ženklas, užspaustas ant įvyniojimo taip, kad nurodyta šios dalies b punkte, arba antspaudas ant etiketės, kuri yra aiškiai matoma ir tvirtai pritvirtinama prie pakuotės. Etiketė turi būti tvirtinama taip, kad perplyštų atidarant pakuotę.Antspaudas turi būti ovalo formos rašalinis 6,5 cm pločio ir 4,5 cm aukščio ženklas. Ant jo aiškiai įskaitomomis raidėmis turi būti įrašyta:- viršutinėje dalyje: eksportuojančios šalies pavadinimas didžiosiomis raidėmis,- centre: skerdyklos veterinarinio patvirtinimo numeris,- apatinėje dalyje: vienas ir šių sutrumpinimų: CEE, EEG arba EWG.Raidės turi būti 0,8 cm, o skaičiai 1,1 cm dydžio.VIII SKYRIUS SVEIKATOS SERTIFIKATAS32. Sveikatos sertifikato originalas, kuris turi būti gabenamas kartu su šviežia paukštiena iki paskirties šalies, turi būti pakrovimo metu išduotas oficialiai paskirto veterinarijos gydytojo. Sveikatos sertifikato forma ir turinys turi atitikti IV priede pateiktą pavyzdį. Jis turi būti surašytas bent jau paskirties šalies kalba ir pateikti informaciją, nurodytą IV priedo pavyzdyje.IX SKYRIUS SAUGOJIMAS33. Šviežia paukštiena, ją atšaldžius pagal 24 dalį, turi būti saugoma temperatūroje, kuri niekada negali viršyti + 4 °C.X SKYRIUS PAKAVIMAS34. a) Pakuotės (pvz., dėklai, kartoninės dėžės) turi atitikti visus higienos reikalavimus ir ypač:- jos turi nepakenkti organoleptinėms mėsos savybėms,- jomis turi būti neperduodamos žmonių sveikatai žalingos medžiagos,- jos turi būti pakankamai tvirtos, kad tinkamai apsaugotų pervežamą ir tvarkomą mėsą;b) pakuotės gali būti dar kartą panaudotos mėsai, jei jos yra pagamintos iš nerūdijančios medžiagos, kurią lengva valyti ir kuri prieš tai buvo išvalyta ir išdezinfekuota.35. Kai šviežia paukštiena yra vyniojama į fasavimo medžiagą (pvz., plastiko plėvelė), kuri tiesiogiai liečiasi prie mėsos, turi būti laikomasi higienos reikalavimų.Tokia įpakavimo medžiaga turi būti permatoma, bespalvė ir atitikti 34 dalies a punkto reikalavimus; ji negali būti dar kartą panaudojama mėsai pakuoti.Paukštienos dalys arba iš skerdenos išimtos skerdenos atliekos turi būti visada fasuojamos sandariai pagal pirmiau pateiktus kriterijus.XI SKYRIUS TRANSPORTO PRIEMONĖS36. Šviežia paukštiena turi būti gabenama transporto priemonėmis arba konteineriais, sukonstruotais ir įrengtais taip, kad viso gabenimo metu būtų palaikoma IX skyriuje nurodyta temperatūra.37. Šviežiai paukštienai skirtos transporto priemonės negali būti naudojamos gabenti gyvus gyvūnus ar bet kokį kitą produktą, kurie gali pakenkti arba užteršti mėsą, nebent jos, iškrovus tokius produktus, būtų švariai išvalomos, dezinfekuojamos ir, jei reikia, iš jų būtų pašalinti blogi kvapai.38. Šviežia paukštiena gali būti gabenama tik kartu su medžiagomis, kurios gali jai pakenkti arba suteikti jai kvapą, tik jei imamasi atitinkamų apsaugos priemonių.39. Šviežia mėsa negali būti gabenama transporto priemonėmis ar konteineriais, kurie yra nešvarūs ir neišdezinfekuoti.40. Oficialiai paskirtas veterinarijos gydytojas prieš pakrovimą užtikrina, kad transporto priemonės arba konteineriai ir pakrovimo sąlygos atitinka šio skyriaus higienos reikalavimus.--------------------------------------------------II PRIEDASPADĖJĖJAMS TAIKOMI REIKALAVIMAI1. Padėjėjais gali būti priimti tik asmenys, kurie:a) pateikia iš kompetentingos institucijos teigiamą charakteristiką;b) turi atitinkamą pagrindinį išsilavinimą;c) yra fiziškai pajėgūs dirbti tokį darbą;d) patikrinus jų sugebėjimus, parodo tinkamą techninių žinių lygį.2. Nepažeidžiant I priedo II skyriaus 7 ir 8 dalių, dirbti padėjėjais nepriimami tokie asmenys, kurie:a) užsiima veikla, dėl kurios galėtų būti užkrėsta šviežia paukštiena;b) prekybos srityje dirba mėsininku, vadovauja naminių paukščių skerdyklai arba ten dirba bet kuo kitu, prekiauja paukštiena arba naminių paukščių lesalu, yra naminių paukščių lesalo konsultantas, profesionalus paukštininkas arba dirba žemės ūkio įmonėje.3. Šio priedo 1 dalies d punkte nurodytą žinių patikrinimą organizuoja valstybės narės kompetentinga centrinė institucija arba tos valstybės narės paskirta institucija. Kandidatais šiam testui gali būti tik asmenys, kurie pateikia įrodymus, kad lankė trijų mėnesių oficialiai paskirto veterinarijos gydytojo vadovaujamus parengiamuosius užsiėmimus.4. Šio priedo 3 dalyje nurodytas žinių patikrinimas susideda iš teorinės bei praktinės dalies ir apima šiuos dalykus:a) teorinė dalis:- pagrindinės žinios apie naminių paukščių anatomiją ir fiziologiją,- pagrindinės žinios apie naminių paukščių anatominę patologiją,- pagrindinės žinios apie higieną, ypač pramonės higieną,- naminių paukščių skerdimo, ruošimo, pakavimo ir gabenimo būdai ir tvarka,- darbui reikalingų įstatymų ir kitų teisės aktų išmanymas;b) praktinė dalis:- skerstinų paukščių patikra ir vertinimas,- paskerstų naminių paukščių patikra ir vertinimas,- gyvūnų rūšių nustatymas, apžiūrint būdingas gyvūno dalis,- paskerstų naminių paukščių dalių, turinčių pakitimų, nustatymas ir atitinkami komentarai,- patirtis atliekant post mortem patikrą, veikiant gamybos linijai.--------------------------------------------------III PRIEDAS+++++ TIFF +++++--------------------------------------------------IV PRIEDAS+++++ TIFF ++++++++++ TIFF +++++--------------------------------------------------


title: 1998 m. vasario 16 d. Europos Parlamento ir Tarybos direktyva 98/5/EB skirta padėti teisininkams verstis nuolatine advokato praktika kitoje valstybėje narėje nei ta, kurioje buvo įgyta kvalifikacija

text:
Svarbus teisinis pranešimas

|

31998L0005

Oficialusis leidinys L 077 , 14/03/1998 p. 0036 - 0043

		Europos Parlamento ir Tarybos direktyva 98/5/EB1998 m. vasario 16 d.skirta padėti teisininkams verstis nuolatine advokato praktika kitoje valstybėje narėje nei ta, kurioje buvo įgyta kvalifikacijaEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 49 straipsnį, 57 straipsnio 1 dalį ir 57 straipsnio 2 dalies pirmą ir trečią sakinius,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3],(1) kadangi pagal Sutarties 7a straipsnį vidaus rinka turi sudaryti vidaus sienų neturinčią erdvę; kadangi pagal Sutarties 3 straipsnio c punktą vienas iš Bendrijos tikslų yra laisvam asmenų ir paslaugų judėjimui tarp valstybių narių trukdančių kliūčių panaikinimas; kadangi valstybių narių piliečiams tai, be kita ko, reiškia galimybę dirbti pagal profesiją kaip savarankiškai dirbantys asmenys ar pastovų atlyginimą gaunantys darbuotojai ne toje valstybėje narėje, kurioje jie įgijo savo profesines kvalifikacijas;(2) kadangi pagal 1988 m. gruodžio 21 d. Tarybos direktyvą 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos [4], teisininkas, turintis visą kvalifikaciją vienoje valstybėje narėje, gali prašyti pripažinti jo diplomą, kad galėtų įsisteigti kitoje valstybėje narėje ir verstis advokato praktika pagal toje valstybėje vartojamą profesinį vardą; kadangi Direktyvos 89/48/EEB tikslas yra užtikrinti, kad advokatas integruotųsi į profesiją priimančiojoje valstybėje narėje, ir kadangi direktyva nesiekiama nei iš dalies keisti tos valstybės teritorijoje tam tikra profesija besiverčiančiam asmeniui taikomų taisyklių, nei daryti išimčių advokatams taikant šias taisykles;(3) kadangi, nors kai kurie advokatai gali greitai integruotis į profesiją priimančiojoje valstybėje narėje, inter alia išlaikydami Direktyvoje 89/48/EEB numatytą kvalifikacinį egzaminą, kitiems visą kvalifikaciją turintiems advokatams turėtų būti sudaromos galimybės pasiekti tokios integracijos po tam tikro profesinės praktikos laikotarpio priimančiojoje valstybėje narėje pagal jų buveinės šalies profesinį vardą ar kitur tęsti praktiką pagal jų buveinės šalies profesinį vardą;(4) kadangi, pasibaigus tokiam laikotarpiui, advokatams turėtų būti sudarytos galimybės integruotis į profesiją priimančiojoje valstybėje narėje įvertinus jų turimą profesinę patirtį toje valstybėje narėje;(5) kadangi toks veiksmas yra pateisinamas Bendrijos lygiu ne tik dėl to, kad, palyginti su bendrąja diplomų pripažinimo sistema, jis numato advokatams lengvesnį integracijos į profesiją priimančiojoje valstybėje narėje būdą, bet ir todėl, kad, suteikiant galimybę teisininkams verstis nuolatine advokato praktika priimančiojoje valstybėje narėje pagal jų buveinės valstybėje vartojamą profesinį vardą, patenkinami teisinių paslaugų klientų poreikiai, kuriems, dėl didėjančių prekybos srautų, kuriuos visų pirma lemia vidaus rinka, yra reikalinga teisinė pagalba atliekant tarpvalstybinius sandorius, kuomet dažnai sutampa tarptautinė teisė, Bendrijos teisė ir vidaus teisė;(6) kadangi veiksmas yra pateisinamas Bendrijos lygiu dar ir dėl to, kad tik keletas valstybių narių jau leidžia savo teritorijoje imtis advokato praktikos kitu būdu, nei teikiant paslaugas, kitų valstybių narių teisininkams, kurie verčiasi advokato praktika pagal savo buveinės šalyje vartojamą profesinį vardą; kadangi vis tik valstybėse narėse, kuriose ši galimybė yra, žymiai skiriasi praktiniai dalykai, pavyzdžiui, veiklos sritis ir reikalavimas registruotis kompetentingose institucijose; kadangi tokia situacijų įvairovė lemia nelygią ir iškraipytą konkurenciją tarp valstybių narių advokatų bei kliudo judėjimo laisvei; kadangi šiuos sunkumus išspręsti ir suteikti advokatams bei teisinių paslaugų vartotojams visose valstybėse narėse vienodas galimybes galima tik priimant direktyvą, nustatančią sąlygas, reglamentuojančias advokato praktiką kitu nei paslaugų teikimo būdu pagal jų buveinės šalyje vartojamą profesinį vardą;(7) kadangi, siekiant šio tikslo, ši direktyva nenustato jokių taisyklių dėl išimtinai vidaus situacijų, o kai ji turi poveikį teisininko profesiją reglamentuojančioms nacionalinėms taisyklėms, šis poveikis yra tik toks, koks būtinas tikslui efektyviai pasiekti; kadangi nepažeidžiami nacionalinės teisės aktai, reglamentuojantys galimybę imtis advokato praktikos ir verstis ja pagal priimančiojoje valstybėje narėje vartojamą profesinį vardą;(8) kadangi advokatai, kuriems yra taikoma ši direktyva, turėtų registruotis priimančiosios valstybės narės kompetentingoje institucijoje, kad ta institucija galėtų užtikrinti, kad jie laikosi toje valstybėje narėje galiojančių profesinės veiklos taisyklių; kadangi tokios registracijos poveikį jurisdikcijoms ir teismų instancijoms bei rūšims, kuriose teisininkai gali verstis advokato praktika, nustato priimančiojoje valstybėje narėje advokatams taikytina teisė;(9) kadangi teisininkai, kurie nėra integravęsi į profesiją priimančiojoje valstybėje narėje, turėtų verstis advokato praktika toje valstybėje pagal savo buveinės šalyje vartojamą profesinį vardą, kad būtų užtikrinta, jog vartotojai bus tinkamai informuoti, o tokie advokatai būtų atskirti nuo priimančiosios valstybės narės teisininkų, besiverčiančių advokato praktika pagal joje vartojamą profesinį vardą;(10) kadangi advokatams, kuriems yra taikoma ši direktyva, turėtų būti leidžiama teikti teisines konsultacijas, ypač jų buveinės valstybės narės teisės, Bendrijos teisės, tarptautinės teisės ir priimančiosios valstybės narės teisės klausimais; kadangi ši galimybė teikti paslaugas jau yra numatyta 1977 m. kovo 22 d. Tarybos direktyvoje 77/249/EEB, skirtoje padėti teisininkams veiksmingai naudotis laisve teikti paslaugas [5]; kadangi vis tik reikėtų numatyti, kaip yra numatyta Direktyvoje 77/249/EEB, galimybę neleisti advokato praktika besiverčiantiems Jungtinėje Karalystėje ir Airijoje pagal jų buveinės šalyse vartojamus profesinius vardus rengti tam tikrus oficialius dokumentus nuosavybės teisių perdavimo ir testamentų tvirtinimo srityse; kadangi ši direktyva nedaro jokio poveikio nuostatoms, pagal kurias kiekvienoje valstybėje narėje tam tikra veikla verčiasi ne advokatai, o kitų profesijų atstovai; kadangi į šią direktyvą turėtų būti įtraukta Direktyvos 77/249/EEB nuostata, numatanti priimančiosios valstybės narės galimybę reikalauti, kad teisininkas, besiverčiantis advokato praktika pagal savo buveinės šalyje vartojamą profesinį vardą, dirbtų kartu su vietos advokatu, kai klientas yra atstovaujamas ar ginamas teismo procese; kadangi šis reikalavimas turi būti aiškinamas atsižvelgiant į Europos bendrijų Teisingumo Teismo precedentinę teisę, ypač į 1988 m. vasario 25 d. Teismo sprendimą, priimtą Komisija v. Vokietija byloje 427/85 [6];(11) kadangi, siekiant užtikrinti sklandų teisingumo sistemos veikimą, valstybėms narėms turėtų būti leidžiama konkrečiomis taisyklėmis palikti galimybę tam tikrą specializaciją turintiems advokatams kreiptis į jų aukščiausius teismus, nekliudant valstybių narių advokatams, atitinkantiems būtinus reikalavimus, integruotis;(12) kadangi advokatas, registruotas pagal savo buveinės šalyje vartojamą profesinį vardą, priimančiojoje valstybėje narėje ir toliau privalo būti įregistruotas jo buveinės valstybės narės kompetentingoje institucijoje, jeigu pageidauja, kad būtų išlaikytas advokato statusas ir būtų taikoma ši direktyva; kadangi dėl to būtinas glaudus kompetentingų institucijų tarpusavio bendradarbiavimas, ypač nagrinėjant drausmės bylas;(13) kadangi advokatai, kuriems taikoma ši direktyva, nepaisant to, ar jie savo buveinės valstybėje narėje gauna pastovų atlyginimą ar dirba savarankiškai, priimančiojoje valstybėje narėje gali verstis apmokamų advokatų praktika, jeigu ši valstybė narė numato šią galimybę savo advokatams;(14) kadangi šioje direktyvoje siekiamas tikslas, kad teisininkai galėtų verstis advokato praktika kitoje valstybėje narėje pagal savo buveinės šalyje vartojamą profesinį vardą, taip pat turi padėti jiems lengviau įgyti toje priimančiojoje valstybėje narėje vartojamą profesinį vardą; kadangi, vadovaujantis Teisingumo Teismo pateiktu Sutarties 48 ir 52 straipsnių išaiškinimu, priimančioji valstybė narė turi atsižvelgti į bet kokią profesinę patirtį, įgytą jos teritorijoje; kadangi gali būti pagrįstai manoma, kad advokatas, trejus metus efektyviai ir reguliariai vertęsis veikla priimančiosios valstybės narės teisės, įskaitant Bendrijos teisę, srityje priimančiojoje valstybėje narėje, įgijo gebėjimus, būtinus visapusiškai integruotis į tos valstybės advokato profesiją; kadangi, pasibaigus tam laikotarpiui, advokatas, galintis pateikti profesinės kompetencijos, kuri gali būti patikrinta, įrodymus priimančiojoje valstybėje narėje, turėtų turėti galimybę įgyti toje valstybėje narėje vartojamą profesinį vardą; kadangi, jeigu į bent trejų metų efektyvios ir reguliarios profesinės veiklos laikotarpį įskaitomas trumpesnis vertimosi priimančiosios valstybės narės teise laikotarpis, institucija taip pat turi atsižvelgti į kitas turimas žinias apie tos valstybės teisę, kurias ji gali patikrinti pokalbio metu; kadangi, nepateikus šių sąlygų įgyvendinimo įrodymų, priimančiosios valstybės kompetentingos institucijos priimtas sprendimas atsisakyti suteikti valstybėje vartojamą profesinį vardą pagal su tomis sąlygomis susijusią palengvintą tvarką turi būti motyvuotas ir gali būti apskundžiamas pagal nacionalinę teisę;(15) kadangi dėl ekonominių ir profesinių sumetimų, vis ryškėjantis Bendrijos advokatų polinkis verstis profesine veikla kartu, įskaitant dalyvavimą asociacijose, tapo tikrove; kadangi tai, kad advokatai yra tam tikros grupės jų buveinės valstybėje narėje nariai neturėtų būti pretekstas drausti ar užkirsti kelią jiems įsisteigti priimančiojoje valstybėje narėje; kadangi valstybėms narėms vis tik turėtų būti leista imtis atitinkamų priemonių siekiant pagrįstai užtikrinti profesijos nepriklausomumą; kadangi valstybėse narėse, leidžiančiose užsiimti bendra praktika, turėtų būti numatytos tam tikros garantijos,PRIĖMĖ ŠIĄ DIREKTYVĄ:1 straipsnisTikslas, taikymo sritis ir sąvokų apibrėžimai1. Šios direktyvos tikslas — padėti teisininkams verstis nuolatine advokato praktika kaip savarankiškai dirbantiems arba pastovų atlyginimą gaunantiems kitoje valstybėje narėje nei ta, kurioje buvo įgyta profesinė kvalifikacija.2. Šioje direktyvoje:a) "advokatas" — tai asmuo, valstybės narės pilietis, turintis teisę verstis savo profesine veikla pagal vieną iš šių profesinių vardų:Belgija | Avocat, Advocaat, Rechtsanwalt |Danija | Advokat |Vokietija | Rechtsanwalt |Graikija | Δικηγόρος |Ispanija | Abogado, Advocat, Avogado, Abokatu |Prancūzija | Avocat |Airija | Barrister, Solicitor |Italija | Avvocato |Liuksemburgas | Avocat |Olandija | Advocaat |Austrija | Rechtsanwalt |Portugalija | Advogado |Suomija | Asianajaja, Advokat |Švedija | Advokat |Jungtinė Karalystė | Advocate, Barrister, Solicitor |b) "buveinės valstybė narė" — tai valstybė narė, kurioje advokatas įgijo teisę naudoti vieną iš a punkte išvardytų profesinių vardų prieš pradėdamas verstis advokato praktika kitoje valstybėje narėje;c) "priimančioji valstybė narė" — tai valstybė narė, kurioje teisininkas verčiasi advokato praktika pagal šią direktyvą;d) "buveinės šalies profesinis vardas" — tai profesinis vardas, vartojamas valstybėje narėje, kurioje advokatas įgijo teisę vadintis tuo vardu prieš pradėdamas verstis advokato praktika priimančiojoje valstybėje narėje;e) "grupė" — tai bet koks subjektas, turintis ar neturintis juridinio asmens statusą, įsteigtas pagal valstybės narės, kurioje advokatai bendrai verčiasi profesine veikla tuo pačiu vardu, teisę;f) "atitinkamas profesinis vardas" arba "atitinkama profesija" — tai profesinis vardas arba profesija, kurią reglamentuoja kompetentinga institucija, kurioje advokatas registruotas pagal 3 straipsnį, o "kompetentinga institucija" yra ta institucija.3. Ši direktyva taikoma teisininkams, besiverčiantiems advokato praktika kaip savarankiškai dirbantys arba pastovų atlyginimą gaunantys darbuotojai buveinės valstybėje narėje bei, atsižvelgiant į 8 straipsnio nuostatas, priimančiojoje valstybėje narėje.4. Vertimasis advokato praktika tokia prasme, kaip apibrėžta šioje direktyvoje, neapima paslaugų teikimo, numatyto Direktyvoje 77/249/EEB.2 straipsnisTeisė verstis praktika pagal buveinės šalyje vartojamą profesinį vardąKiekvienas advokatas turi teisę verstis nuolatine 5 straipsnyje nurodyta veikla bet kurioje kitoje valstybėje narėje pagal savo buveinės šalyje vartojamą profesinį vardą.Į priimančiosios valstybės advokatų profesiją integruojamasi pagal 10 straipsnį.3 straipsnisRegistracija kompetentingoje institucijoje1. Teisininkas, pageidaujantis verstis advokato praktika kitoje valstybėje narėje nei ta, kurioje jis įgijo savo profesinę kvalifikaciją, registruojasi tos valstybės kompetentingoje institucijoje.2. Priimančiosios valstybės narės kompetentinga institucija įregistruoja advokatą jam pateikus pažymėjimą, patvirtinantį jo registraciją buveinės valstybės narės kompetentingoje institucijoje. Ji gali reikalauti, kad buveinės valstybės narės kompetentingos institucijos pažymėjimas būtų išduotas ne vėliau kaip prieš tris mėnesius. Apie registraciją ji praneša buveinės valstybės narės kompetentingai institucijai.3. Taikant 1 dalį:- Jungtinėje Karalystėje ir Airijoje teisininkai, besiverčiantys advokato praktika pagal profesinį vardą, kitą nei vartojamą Jungtinėje Karalystėje ar Airijoje, registruojasi institucijoje, atsakingoje už baristerių ar advokatų profesijas, arba institucijoje, atsakingoje už solisitorių profesiją,- Jungtinėje Karalystėje už Airijos baristerį atsako institucija, atsakinga už baristerius ar advokatus, o už Airijos solisitorių atsako už solisitoriusatsakinga institucija,- Airijoje už Jungtinės Karalystės baristerį ar advokatą atsako institucija, atsakinga už baristerius, o už Jungtinės Karalystės solisitorių atsako už solisitorius atsakinga institucija.4. Priimančiosios valstybės narės atitinkama kompetentinga institucija, skelbdama joje registruotų advokatų vardus ir pavardes, taip pat paskelbia pagal šios direktyvos nuostatas registruotų advokatų vardus ir pavardes.4 straipsnisVertimasis praktika pagal buveinės šalies profesinį vardą1. Teisininkas, priimančiojoje valstybėje narėje besiverčiantis advokato praktika pagal savo buveinės šalies profesinį vardą, kuris turi būti nurodytas jo buveinės valstybės narės valstybine kalba arba viena iš valstybinių kalbų, vartoja profesinį vardą aiškiai ir taip, kad būtų išvengta painiojimo su priimančiojoje valstybėje narėje vartojamu profesiniu vardu.2. Taikant 1 dalį, priimančioji valstybė narė gali reikalauti, kad teisininkas, besiverčiantis advokato praktika pagal savo buveinės šalies profesinį vardą, nurodytų jo buveinės valstybės narės profesinę instituciją, kurios narys jis yra, arba teisminės valdžios instituciją, kurioje jis turi teisę verstis advokato praktika pagal jo buveinės valstybės narės įstatymus. Priimančioji valstybė narė taip pat gali reikalauti, kad teisininkas, besiverčiantis advokato praktika pagal savo buveinės šalies profesinį vardą, nurodytų savo registraciją tos valstybės kompetentingoje institucijoje.5 straipsnisVeiklos sritis1. Atsižvelgiant į 2 ir 3 dalis, teisininkas, besiverčiantis advokato praktika pagal savo buveinės šalies profesinį vardą, vykdo tas pačias profesinės veiklos rūšis kaip teisininkas, besiverčiantis advokato praktika pagal atitinkamą priimančiosios valstybės narės profesinį vardą, ir gali, inter alia, teikti konsultacijas savo buveinės valstybės narės teisės, Bendrijos teisės, tarptautinės teisės ir priimančiosios valstybės narės teisės klausimais. Bet kuriuo atveju jis turi laikytis nacionaliniuose teismuose taikomų procesinių taisyklių.2. Valstybės narės, kurios savo teritorijoje tam tikros kategorijos advokatams leidžia rengti dokumentus dėl teisės valdyti mirusių asmenų turtą suteikimo bei teisės į žemę suteikimo ar perdavimo, kurią kitos valstybės narės suteikia ne advokatams, o kitų profesijų atstovams, gali nesuteikti teisės verstis šiomis profesinės veiklos rūšimis teisininkams, besiverčiantiems advokato praktika pagal buveinės šalyje vartojamą profesinį vardą, suteiktą vienoje iš pastarųjų valstybių narių.3. Priimančioji valstybė narė gali reikalauti, kad teisininkai, kurie verčiasi advokato praktika pagal savo buveinės šalies profesinį vardą, versdamiesi advokato praktika, susijusia su kliento atstovavimu arba gynyba teismo procese, ir tiek, kiek priimančiosios valstybės narės teisė palieka teisę tokia veikla verstis teisininkams, besiverčiantiems advokato praktika pagal tos valstybės profesinį vardą, dirbtų kartu su teisininku, kuris verčiasi advokato praktika atitinkamoje teisminėje institucijoje, ir, jei būtina, būtų atsakingas tai institucijai arba su "avoue", besiverčiančiu praktika joje.Nepaisant to, kad būtų užtikrintas sklandus teisingumo sistemos veikimas, valstybės narės gali nustatyti konkrečias kreipimosi į aukščiausiuosius teismus taisykles, pavyzdžiui, dėl tam tikrą specializaciją turinčių advokatų dalyvavimo.6 straipsnisTaikytinos profesinės veiklos taisyklės1. Nepaisant profesinės veiklos taisyklių, kurios jam taikomos jo buveinės valstybėje narėje, teisininkui, besiverčiančiam advokato veikla pagal savo buveinės šalies profesinį vardą priimančiosios valstybės narės teritorijoje, dėl visos šioje teritorijoje jo vykdomos veiklos taikomos tos pačios profesinės veiklos taisyklės kaip ir teisininkui, besiverčiančiam advokato praktika pagal atitinkamą priimančiosios valstybės narės profesinį vardą.2. Teisininkams, besiverčiantiems advokato praktika pagal savo buveinės šalies profesinį vardą, užtikrinamas tinkamas atstovavimas priimančiosios valstybės narės profesinėse asociacijose. Toks atstovavimas apima bent teisę balsuoti tų asociacijų valdymo organų rinkimuose.3. Priimančioji valstybė narė gali reikalauti, kad teisininkas, besiverčiantis advokato praktika pagal savo buveinės šalies profesinį vardą, apsidraustų profesiniu civilinės atsakomybės draudimu arba taptų profesinio garantinio fondo nariu pagal taisykles, kurias ta valstybė nustato jos teritorijoje vykdomai profesinei veiklai. Nepaisant to, teisininkui, besiverčiančiam advokato praktika pagal savo buveinės šalies profesinį vardą, minėtas reikalavimas netaikomas, jeigu jis gali įrodyti, kad yra apsidraudęs arba jam suteikta garantija pagal jo buveinės valstybės narės taisykles, jeigu tokio draudimo ar garantijos sąlygos ir apimtis yra lygiavertės. Jeigu jos yra tik iš dalies lygiavertės, priimančiosios valstybės narės kompetentinga institucija gali reikalauti, kad būtų sudaryta sutartis dėl papildomo draudimo ar papildomos garantijos, siekiant apsidrausti nuo veiksnių, kurių neapima pagal buveinės valstybės narės taisykles sudarytas draudimas ar garantija.7 straipsnisDrausmės bylos1. Jeigu teisininkas, besiverčiantis advokato praktika pagal savo buveinės šalies profesinį vardą, nevykdo priimančiojoje valstybėje narėje galiojančių įsipareigojimų, jam taikomos priimančiojoje valstybėje narėje numatytos procesinės taisyklės, baudos ir teisės gynimo priemonės.2. Priimančiosios valstybės narės kompetentinga institucija, prieš iškeldama drausmės bylą teisininkui, besiverčiančiam advokato praktika pagal jo buveinės šalies profesinį vardą, kuo greičiau praneša apie tai buveinės valstybės narės kompetentingai institucijai, pateikdama jai visą atitinkamą informaciją.Pirma pastraipa taikoma mutatis mutandis, jeigu drausmės bylą kelia buveinės valstybės narės kompetentinga institucija, kuri atitinkamai praneša apie tai priimančiosios valstybės (-ių) narės (-ių) kompetentingai institucijai.3. Nepažeidžiant priimančiosios valstybės narės kompetentingos institucijos sprendimų priėmimo galios, drausmės bylos nagrinėjimo metu minėta institucija bendradarbiauja su buveinės valstybės narės kompetentinga institucija. Pirmiausia priimančioji valstybė narė imasi priemonių, būtinų užtikrinti, kad buveinės valstybės narės kompetentinga institucija galėtų paduoti apeliacinius skundus juos nagrinėjančiai institucijai.4. Buveinės valstybės narės kompetentinga institucija sprendžia, kokių priemonių imtis pagal savo procesines ir materialines taisykles, atsižvelgdama į priimančiosios valstybės narės kompetentingos institucijos sprendimą, priimtą dėl teisininko, besiverčiančio advokato praktika pagal jo buveinės šalies profesinį vardą.5. Nors tai nėra išankstinė sąlyga priimančiosios valstybės narės kompetentingos institucijos sprendimui, buveinės valstybės narės kompetentingos institucijos sprendimas laikinai ar visam laikui uždrausti verstis praktika automatiškai uždraudžia atitinkamam teisininkui verstis advokato praktika pagal jo buveinės valstybėje narėje vartojamą profesinį vardą priimančiojoje valstybėje narėje.8 straipsnisPraktika, už kurią gaunamas pastovus atlyginimasTeisininkas, registruotas priimančiojoje valstybėje narėje pagal savo buveinės šalies profesinį vardą, gali verstis advokato praktika kaip pastovų atlyginimą gaunantis advokatas, dirbantis kitam advokatui, advokatų asociacijai ar firmai, arba valstybinėje ar privačioje įmonėje, jeigu priimančioji valstybė narė suteikia tokią teisę advokatams, registruotiems pagal toje valstybėje vartojamą profesinį vardą.9 straipsnisMotyvų išdėstymas ir teisės gynimo priemonėsSprendimai neatlikti 3 straipsnyje numatytos registracijos arba panaikinti tokią registraciją bei sprendimai dėl drausminių priemonių taikymo turi būti motyvuoti.Dėl tokių sprendimų turi būti numatyta teisės gynimo priemonė teisme pagal vidaus teisės nuostatas.10 straipsnisVienodų sąlygų taikymas kaip ir priimančiosios valstybės narės advokatui1. Teisininkui, besiverčiančiam advokato praktika pagal jo buveinės šalies profesinį vardą, kuris efektyviai ir reguliariai ne trumpiau kaip trejus metus priimančiojoje valstybėje narėje praktikavo tos valstybės teisę, įskaitant Bendrijos teisę, jam siekiant įgyti priimančiosios valstybės narės advokato profesiją netaikomos Direktyvos 89/48/EEB 4 straipsnio 1 dalies b punkto sąlygos. "Efektyvus ir reguliarus praktikavimas" — tai faktinis veiklos vykdymas be pertrūkių, išskyrus tuos, kurie susiję su kasdienio gyvenimo įvykiais.Atitinkamas advokatas turi priimančiosios valstybės narės kompetentingai institucijai pateikti tokio efektyvaus ir reguliaraus, ne trumpesnio kaip trejų metų priimančiosios valstybės narės teisės praktikavimo įrodymų. Kad tai būtų įrodyta:a) advokatas pateikia priimančiosios valstybės narės kompetentingai institucijai visą būtiną informaciją ir dokumentus, ypač apie jo nagrinėtų bylų skaičių ir jų pobūdį;b) priimančiosios valstybės narės kompetentinga institucija gali patikrinti praktikavimo efektyvumą ir reguliarumą bei, jei būtina, gali paprašyti, kad advokatas žodžiu ar raštu paaiškintų arba detalizuotų a punkte nurodytą informaciją bei dokumentus.Nepateikus įrodymų, kad buvo laikytasi pirmoje pastraipoje numatytų reikalavimų, priimančiosios valstybės narės kompetentingos institucijos sprendimas neatleisti nuo sąlygų netaikymo turi būti motyvuotas ir gali būti apskundžiamas pagal vidaus teisę.2. Teisininkas, besiverčiantis advokato praktika priimančiojoje valstybėje narėje pagal savo buveinės šalies profesinį vardą, gali bet kada prašyti, kad jo diplomas būtų pripažintas pagal Direktyvos 89/48/EEB nuostatas, siekdamas įgyti priimančiosios valstybės narės advokato profesiją ir verstis advokato praktika pagal profesinį vardą, atitinkantį profesiją toje valstybėje narėje.3. Teisininkas, besiverčiantis advokato praktika pagal savo buveinės šalies profesinį vardą, kuris efektyviai ir reguliariai vertėsi advokato praktika priimančiojoje valstybėje narėje ne trumpiau kaip trejus metus, tačiau trumpesnį laikotarpį praktikavo tos valstybės narės teisę, gali gauti tos valstybės kompetentingos institucijos leidimą įgyti advokato profesiją priimančiojoje valstybėje narėje ir teisę verstis advokato praktika pagal profesinį vardą, atitinkantį profesiją toje valstybėje narėje, nereikalaujant laikytis Direktyvos 89/48/EEB 4 straipsnio 1 dalies b punkte numatytų sąlygų, pagal toliau nurodytas sąlygas ir tvarką:a) priimančiosios valstybės narės kompetentinga institucija atsižvelgia į efektyvų ir reguliarų vertimąsi profesine veikla minėtą laikotarpį ir visas priimančiosios valstybės narės teisės srities žinias bei profesinę patirtį, taip pat dalyvavimą paskaitose ar seminaruose priimančiosios valstybės narės teisės klausimais, įskaitant profesinę praktiką ir veiklą reglamentuojančias taisykles;b) advokatas pateikia priimančiosios valstybės narės kompetentingai institucijai visą būtiną informaciją ir dokumentus, ypač apie jo nagrinėtas bylas. Efektyvi ir reguliari advokato veikla priimančiojoje valstybėje narėje ir jo gebėjimas tęsti veiklą, kuria jis užsiiminėjo, įvertinami pokalbio su priimančiosios valstybės narės kompetentinga institucija metu, siekiant patikrinti jo vykdytos veiklos efektyvumą ir reguliarumą.Jeigu nebuvo pateiktas įrodymas, kad pirmoje pastraipoje nustatyti reikalavimai buvo įvykdyti, turi būti nurodytos priimančiosios valstybės narės kompetentingos institucijos sprendimo nesuteikti leidimo priežastys ir šis sprendimas gali būti apskundžiamas pagal vidaus teisę.4. Priimančiosios valstybės narės kompetentinga institucija motyvuotu sprendimu, kuris gali būti apskundžiamas pagal vidaus teisę, gali atsisakyti leisti advokatui pasinaudoti šio straipsnio nuostatomis, jeigu mano, kad tai prieštarautų viešajai tvarkai, ypač dėl drausmės bylų, skundų ar kitokių veiksmų.5. Kompetentingos institucijos atstovai, kuriems pavesta nagrinėti paraišką, saugo gautos informacijos slaptumą.6. Teisininkas, kuris įgyja priimančiosios valstybės narės advokato profesiją pagal 1, 2 ir 3 dalis, turi teisę naudotis savo buveinės šalies profesiniu vardu, nurodytu savo buveinės valstybės narės valstybine kalba ar viena iš valstybinių kalbų kartu su profesiniu vardu, atitinkančiu priimančiosios valstybės narės advokato profesiją.11 straipsnisBendra praktikaJeigu teisininkams, besiverčiantiems advokato praktika pagal atitinkamą profesinį vardą priimančiojoje valstybėje narėje, leidžiama užsiimti bendra praktika, advokatams, pageidaujantiems verstis profesine veikla pagal tą vardą ar besiregistruojantiems kompetentingoje institucijoje, taikomos šios nuostatos:1) vienas ar daugiau teisininkų, priklausančių tai pačiai grupei jų buveinės valstybėje narėje ir besiverčiančių advokato praktika priimančiojoje valstybėje narėje pagal buveinės šalies profesinį vardą, gali verstis profesine veikla jų grupės filiale ar atstovybėje priimančiojoje valstybėje narėje. Tačiau, jeigu tos grupės veiklą buveinės valstybėje narėje reglamentuojančios pagrindinės normos yra nesuderinamos su priimančiosios valstybės narės pagrindinėmis normomis, įtvirtintomis įstatymais ir kitais teisės aktais, taikomos pastarosios nuostatos tiek, kiek jų laikymąsi pateisina viešasis interesas ginant klientus ir trečiąsias šalis.2) Kiekviena valstybė narė dviems ar daugiau tos pačios grupės ar tos pačios buveinės valstybės narės teisininkų, besiverčiančių advokato praktika priimančiojoje valstybėje narėje pagal jų buveinės šalies profesinį vardą, suteikia galimybę užsiimti bendra praktika. Jeigu priimančioji valstybė narė leidžia savo advokatams pasirinkti iš keleto bendros praktikos formų, aukščiau minėtiems advokatams taip pat turi būti suteikiama teisė rinktis iš tų pačių formų. Tokių advokatų bendros praktikos vykdymą priimančiojoje valstybėje narėje reglamentuoja tos valstybės įstatymai ir kiti teisės aktai.3) Priimančioji valstybė narė imasi priemonių, būtinų leisti užsiimti bendra praktika ir:a) keliems skirtingų valstybių narių teisininkams, besiverčiantiems advokato praktika pagal savo buveinės šalies profesinį vardą;b) vienam ar daugiau a punkte numatytų advokatų bei vienam ar daugiau priimančiosios valstybės narės advokatų.Tokių advokatų bendros praktikos vykdymą priimančiojoje valstybėje narėje reglamentuoja tos valstybės įstatymai ir kiti teisės aktai.4) Teisininkas, pageidaujantis verstis advokato praktika pagal savo buveinės šalies profesinį vardą, praneša priimančiosios valstybės narės kompetentingai institucijai, kad jis yra grupės narys buveinės valstybėje narėje ir pateikia visą būtiną informaciją apie tą grupę.5) Nepaisant 1-4 punktų, priimančioji valstybė narė, tiek, kiek ji draudžia teisininkams, besiverčiantiems advokato praktika pagal atitinkamą profesinį vardą, verstis advokato praktika grupėje, kurioje yra narių, nesančių profesijos atstovais, gali atsisakyti leisti advokatui, registruotam pagal jo buveinės šalies profesinį vardą, verstis advokato praktika jos teritorijoje kaip šios grupės nariui. Laikoma, kad grupėje yra asmenų, nesančių profesijos atstovais, jeigu asmenys, neturintys advokato statuso pagal 1 straipsnio 2 dalies nuostatas:- visiškai ar iš dalies valdo grupės kapitalą, arba- naudoja vardą, kuriuo jie užsiima praktika, arba- de facto ar de jure įgyvendina tos grupės sprendimų priėmimo galią.Jeigu pagrindinės normos, reglamentuojančios advokatų grupės veiklą buveinės valstybėje narėje yra nesuderinamos su priimančioje valstybėje narėje galiojančiomis taisyklėmis arba pirmos pastraipos nuostatomis,priimančioji valstybė narė gali uždrausti įsteigti filialą ar atstovybę jos teritorijoje be 1 punkte numatytų apribojimų.12 straipsnisGrupės pavadinimasNepriklausomai nuo to, kaip teisininkai verčiasi advokato praktika priimančiojoje valstybėje narėje pagal buveinės šalies profesinį vardą, jie gali naudotis bet kurios grupės, kuriai jie priklauso buveinės valstybėje narėje, pavadinimu.Priimančioji valstybė narė gali reikalauti, kad, be pirmoje pastraipoje minėto pavadinimo, būtų nurodytas grupės teisinis statusas buveinės valstybėje narėje ir (arba) grupės narių, besiverčiančių profesine veikla priimančiojoje valstybėje narėje, vardai ir pavardės.13 straipsnisBuveinės valstybės narės ir priimančiosios valstybės narės kompetentingų institucijų bendradarbiavimas bei slaptumasSiekdamos palengvinti šios direktyvos taikymą ir išvengti neteisingo jos nuostatų taikymo vien siekiant apeiti priimančiojoje valstybėje narėje taikytinas normas, priimančiosios valstybės narės kompetentinga institucija glaudžiai bendradarbiauja su buveinės valstybės narės kompetentinga institucija ir teikia viena kitai pagalbą.Jos saugo informacijos, kuria keičiasi, slaptumą.14 straipsnisKompetentingų institucijų paskyrimasValstybės narės iki 2000 m. kovo 14 d. paskiria kompetentingas institucijas, įgaliotas priimti paraiškas ir priimti šioje direktyvoje numatytus sprendimus. Šią informaciją jos pateikia kitoms valstybėms narėms ir Komisijai.15 straipsnisKomisijos ataskaitaNe vėliau kaip po dešimties metų nuo šios direktyvos įsigaliojimo Komisija pateikia Europos Parlamentui ir Tarybai ataskaitą apie šios direktyvos įgyvendinimo eigą.Po visų būtinų konsultacijų Komisija tuo pat metu pateikia savo išvadas ir pasiūlymus dėl galimų esamos sistemos pakeitimų.16 straipsnisĮgyvendinimas1. Valstybes narės priima įstatymus ir kitus teisės aktus, kurie, įsigalioję iki 2000 m. kovo 14 d., įgyvendina šia direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų vidaus teisės aktų pagrindinių nuostatų tekstus.17 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.18 straipsnisAdresataiŠi direktyva skirta valstybėms narėms.Priimta Briuselyje, 1998 m. vasario 16 d.Europos Parlamento varduPirmininkas.M. Gil-roblesTarybos varduPirmininkasJ. Cunningham[1] OL C 128, 1995 5 24, p. 6 ir OL C 355, 1996 11 25, p. 19.[2] OL C 256, 1995 10 2, p. 14.[3] 1996 m. birželio 19 d. Europos Parlamento nuomonė (OL C 198, 1996 7 8, p. 85), 1997 m. liepos 24 d. Tarybos bendroji pozicija (OL C 297, 1997 9 29, p. 6), 1997 m. lapkričio 19 d. Europos Parlamento sprendimas (1997 m. gruodžio 15 d. Tarybos sprendimas).[4] OL L 19, 1989 1 24, p. 16.[5] OL L 78, 1977 3 26, p. 17. Direktyva su paskutiniais pakeitimais, padarytais 1994 m. Stojimo aktu.[6] [1988] ECR 1123.--------------------------------------------------


title: 2014 m. birželio 30 d. Komisijos direktyva 2014/84/ES, kuria dėl nikelio iš dalies keičiamas Europos Parlamento ir Tarybos direktyvos 2009/48/EB dėl žaislų saugos II priedo A priedėlis  Tekstas svarbus EEE

text:
1.7.2014

               LT

               Europos Sąjungos oficialusis leidinys

               L 192/49

         KOMISIJOS DIREKTYVA 2014/84/ES
   2014 m. birželio 30 d.
   kuria dėl nikelio iš dalies keičiamas Europos Parlamento ir Tarybos direktyvos 2009/48/EB dėl žaislų saugos II priedo A priedėlis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 18 d. Europos Parlamento ir Tarybos direktyvą 2009/48/EB dėl žaislų saugos (1), ypač į jos 46 straipsnio 3 dalį,
   kadangi:

               (1)

               Direktyva 2009/48/EB nustatomi bendrieji reikalavimai, taikomi cheminėms medžiagoms, kurios klasifikuojamos kaip kancerogeninės, mutageninės ar toksiškos reprodukcijai (toliau – CMR) pagal Europos Parlamento ir Tarybos reglamentą (EB) Nr. 1272/2008 (2). 2 kategorijos CMR medžiagų negalima naudoti žaisluose, žaislų sudedamosiose dalyse arba mikrostruktūriškai atskirose žaislų dalyse, nebent jų individuali koncentracija prilygsta atitinkamai koncentracijai, nustatytai jų turinčių mišinių klasifikavimo kaip CMR tikslu, ar yra už ją mažesnė, jos nepasiekiamos vaikams arba jas naudoti buvo suteiktas leidimas. Komisija gali suteikti leidimą 2 kategorijos CMR medžiagas naudoti žaisluose, jei mokslinis komitetas įvertino medžiagų naudojimą ir nustatė, kad visų pirma atsižvelgiant į jų poveikį, jos yra saugios, ir jų nedraudžiama naudoti vartojimo prekėse pagal Europos Parlamento ir Tarybos reglamentą (EB) Nr. 1907/2006 (3). Direktyvos 2009/48/EB II priedo A priedėlyje pateikiamas CMR medžiagų ir jų leidžiamų naudojimo būdų sąrašas;

               (2)

               nikelis (CAS Nr. 7440–02–0) yra tipiškas metalas. Jis pirmiausia naudojamas gaminant nikelio lydinius (įskaitant nerūdijantį plieną), plakiruojant nikeliu, gaminant produktus, kurių sudėtyje yra nikelio (pavyzdžiui, baterijas ir suvirinimo elektrodus), taip pat gaminant chemines medžiagas, kurių sudėtyje yra nikelio. Nikelis taip pat naudojamas žaisluose dėl jo atsparumo korozijai ir didelio elektrinio laidumo, pavyzdžiui, geležinkelio bėgių modeliuose ar baterijų kontaktuose;

               (3)

               pagal Reglamentą (EB) Nr. 1272/2008 nikelis klasifikuojamas kaip 2 kategorijos kancerogeninė medžiaga. Specialių reikalavimų nėra, tad nikelio žaisluose gali būti, jei jo koncentracija prilygsta atitinkamai koncentracijai, nustatytai jo turinčių mišinių klasifikavimo kaip CMR tikslu, t. y. 1 %, arba yra už ją mažesnė;

               (4)

               nikelis buvo visapusiškai įvertintas pagal Tarybos reglamentą (EEB) Nr. 793/93 (4). 2008 m. Europos Sąjungos rizikos vertinimo ataskaitoje (5) buvo padaryta išvada, kad, siekiant įvertinti kancerogeniškumą darbo vietoje, reikia tolesnių įkvepiamo nikelio kancerogeniškumo tyrimų. 2009 m. ES rizikos vertinimo ataskaitos papildyme (6), kuris buvo parengtas dėl pereinamojo laikotarpio priemonių pagal Reglamentą (EB) Nr. 1907/2006, padaryta išvada, kad papildomų ES lygmens priemonių nereikėjo, nes dvejų metų trukmės įkvepiamo grynojo nikelio kancerogeniškumo tyrimo su žiurkėmis rezultatai neleido daryti išvados, kad esamą kancerogeniškumo klasifikaciją reikėtų persvarstyti;

               (5)

               pagal Direktyvos 2009/48/EB II priedo A priedėlį nikelį jau dabar leidžiama naudoti žaisluose esančiame nerūdijančiame pliene, nes įrodyta, kad nikelis nerūdijančiame pliene yra saugus, kiek tai susiję su jo kancerogeninėmis savybėmis;

               (6)

               kad įvertintų elektriniuose žaisluose (plakiruotėje, dangoje ir lydiniuose, kurie sudaro sąlygas elektriniam laidumui) esančio grynojo nikelio poveikį sveikatai, Komisija Pavojų sveikatai ir aplinkai moksliniam komitetui (toliau – SCHER) pateikė prašymą pateikti nuomonę. 2012 m. rugsėjo 25 d. priimtoje nuomonėje Assessment of the Health Risks from the Use of Metallic Nickel (CAS No 7440–02–0) in Toys (liet. „Rizikos sveikatai dėl grynojo nikelio (CAS Nr. 7440–02–0) naudojimo žaisluose vertinimas“) SCHER nurodo, jog rizikos, kad susiformuos navikas dėl nikelio ekspozicijos naudojant žaislus, nėra, nes žaisluose esančio grynojo nikelio įkvėpimo tikimybė labai nedidelė. SCHER taip pat padarė išvadą, kad nikelį naudojant tose žaislų dalyse, dėl kurių gali tinkamai veikti elektriniai žaislai, labai nedidelė nikelio ekspozicijos galimybė per burną ar įkvėpus, dėl nikelio išskyrimo apribojimų, taikomų toms žaislų dalims, kurių sudėtyje yra metalo, dėl riboto tokių dalių pasiekiamumo ir nedidelio dalių, kuriose yra nikelio ir dėl kurių elektriniai žaislai gali tinkamai veikti, ploto. Taigi, pasak SCHER, rizikos sveikatai tikimybės nėra;

               (7)

               pagal Direktyvos 2009/48/EB II priedo III dalies 5 straipsnio c punkto ii papunktį nėra leidžiama naudoti 2 kategorijos CMR medžiagų, jei tas medžiagas pagal Reglamentą (EB) Nr. 1907/2006 draudžiama naudoti vartojimo prekėse. Pagal to reglamento XVII priedo 27 įrašą ribojamas tik nikelio naudojimas auskarų koteliuose, įstatytuose į pradurtas ausis ir kitas pradurtas žmogaus kūno vietas, gaminiuose, skirtuose tiesiogiai ir ilgą laiką liestis su oda, ir gaminiuose, skirtuose tiesiogiai ir ilgą laiką liestis su oda, padengtuose ne nikelio danga. Reglamento (EB) Nr. 1907/2006 XVII priedo 27 įraše nustatyti apribojimai nereiškia, kad pagal tą Reglamentą medžiagą visiškai draudžiama naudoti visose vartojimo prekėse. Ši direktyva neturėtų turėti įtakos Reglamento (EB) Nr. 1907/2006 XVII priedo 27 įrašo taikymui žaislams, kurie yra gaminiai, skirti tiesiogiai ir ilgą laiką liestis su oda;

               (8)

               todėl Direktyva 2009/48/EB turėtų būti atitinkamai iš dalies pakeista;

               (9)

               šioje direktyvoje nustatytos priemonės atitinka pagal Direktyvos 2009/48/EB 47 straipsnį įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2009/48/EB II priedo A priedėlis pakeičiamas taip:

         „A priedėlis

            Kancerogeninių, mutageninių arba toksiškų reprodukcijai (CMR) medžiagų ir jų leidžiamų naudojimo būdų pagal III dalies 4, 5 ir 6 punktus

                     Medžiaga

                     Klasifikavimas

                     Leidžiamas naudojimas

                     Nikelis

                     CMR 2

                     Žaisluose ir žaislų sudėtinėse dalyse iš nerūdijančio plieno.
                     Žaislų sudėtinėse dalyse, per kurias numatyta leisti elektros srovę.“

   2 straipsnis
   1.   Valstybės narės ne vėliau kaip 2015 m. liepos 1 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Šias nuostatas jos taiko nuo 2015 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. birželio 30 d.

            Komisijos vardu

            Pirmininkas

         José Manuel BARROSO

      (1)  OL L 170, 2009 6 30, p. 1.

      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB ir 2000/21/EB (OL L 396, 2006 12 30, p. 1).

      (4)  1993 m. kovo 23 d. Tarybos reglamentas (EEB) Nr. 793/93 dėl esančių medžiagų rizikos įvertinimo ir kontrolės (OL L 84, 1993 4 5, p. 1).

      (5)  http://echa.europa.eu/documents/10162/cefda8bc-2952-4c11-885f-342aacf769b3

      (6)  http://echa.europa.eu/documents/10162/13630/nickel_denmark_en.pdf